title: Sühbaatar (provinssi)

text: Provinssi on saanut nimensä vallankumoustaiselija Damdiny Sühbaatarilta.


title: Sühbaatar (provinssi)

text: Alue jakaantuu 13 pienempään osaan, sumiin. Ne ovat:


title: Martin Saarikangas

text: Jarl-Martin Alexander Saarikangas (s. 24. tammikuuta 1937 Helsinki) on espoolainen vuorineuvos, diplomi-insinööri, Masa-Yards Oy:n (myöhemmin Kvaerner Masa-Yards Oy) perustaja ja toimitusjohtaja ja Kokoomuksen kansanedustaja 2003–2007. Hänet valittiin eduskuntaan vuoden 2003 vaaleissa. Vuorineuvoksen arvonimen Saarikangas sai vuonna 1996.


title: Martin Saarikangas

text: Hänellä on aikaisemman vaimonsa Lea Mailan (o.s. Jokihaara, k. 1996) kanssa kolme lasta. Hänen nykyinen vaimonsa on Maija-Liisa Raunio-Saarikangas (1998). Sotilasarvoltaan Saarikangas on reservin luutnantti.


title: Martin Saarikangas

text: Saarikangas on toiminut useissa tehtävissä myös urheilujärjestöissä. Hän oli SLU:n puheenjohtaja vuosina 1993–1997 ja SM-liigan puheenjohtajana 1992–2002 ja sai myöhemmin kunniapuheenjohtajan tittelin. Hän oli vuosina 1998–1999 Helsinki 2006 -talviolympialaisten hakukomitean puheenjohtajana. Saarikangas on aateloitu Suomen Jääkiekkoleijonaksi numerolla 154. Hän on myös pelannut 57-vuotiaana noin kolme minuuttia Veikkausliigaa oltuaan mukana TPS:n avauskokoonpanossa 14. elokuuta 1994 pelatussa HJK–TPS-ottelussa. Hän on Veikkausliigan kautta aikain vanhin pelaaja, mutta kansainvälisesti jää huimasti muun muassa Englannin silloisen 2. divisioonan Plymouthiin syntymäpäivänsä kunniaksi vuonna 2003 rekisteröidystä, tuolloin 90-vuotiaasta brittipoliitikko Michael Footista, jota ei kuitenkaan laskettu kentälle.


title: Martin Saarikangas

text: "Pullamössösukupolvi" on tiettävästi Saarikankaan vuonna 1993 ensimmäisenä esittämä käsite.


title: Skotlanninterrieri

text: Skotlanninterrieri ("Scottish terrier") eli skotti on terriereihin kuuluva skotlantilainen koirarotu. Vuoden 2005 loppupuolella Suomessa oli noin 1800 rekisteröityä skotlanninterrieriä.


title: Skotlanninterrieri

text:
Skotlanninterrierin omaleimainen ulkonäkö tekee siitä selvästi muista terriereistä erottuvan ja siten helposti tunnistettavan. Se on pieni, matalaraajainen ja vankkarakenteinen. Kaksinkertainen, säänkestävä karvapeite on karkea, kova, tiheä ja tiiviisti ihonmyötäinen. Yleisin väritys on musta, mutta myös brindle ja vehnä sallitaan. Säkäkorkeus on noin 25-28 cm ja paino vaihtelee 8,5-10,5 kg:n välillä.
Skotlanninterrieriä voidaan kuvailla sanoilla urhea, itsepäinen, erittäin älykäs ja hyvin uskollinen. Lisäksi se on hyvin itsenäinen ja siitä löytyy paljon temperamenttia. Skottia on myös sanottu rohkeaksi, sinnikkääksi ja luotettavaksi.


title: Skotlanninterrieri

text:
Skotin historia ulottuu aina 1800-luvulle, jolloin skotlanninterrieri jalostettiin pitämään haittaeläinten lukumäärä kurissa. Suomeen rotu saapui ensimmäisen kerran 1920-luvulla.
Yhdysvalloissa rotu on suosittu seurakoira. Monella yhdysvaltain presidentillä on ollut skotlanninterrieri, joista kuuluisin lienee George W. Bushin Barney.


title: LOOM

text: LOOM on LucasArtsin vuonna julkaisema seikkailupeli.


title: LOOM

text: "LOOM" oli neljäs SCUMM-peli, ja niistä poikkeava. Sen käyttöliittymä oli äärimmäisen pelkistetty, sillä hahmoa ohjattiin yksinkertaisesti klikkaamalla objekteja, ja ainoa pelissä käytetty esine on värttinä, jota käytetään loitsimiseen. Tyyliltään peli on vakava, kun muut SCUMM-pelit ovat melko koomisia, ja sen juoni perustuu peliä varten sepitettyyn monipuoliseen fantasiaan.


title: LOOM

text: "LOOMin" mukana tuli äänikasetti, jossa oli useaan kohtaukseen jaettu 29-minuuttinen näytelmä, joka kertoi juonen taustan siihen hetkeen asti, mistä peli alkaa.


title: LOOM

text: Tarina kertoo maailmasta, jonka ihmiset olivat jakautuneet ammattikilloittain kaupunkivaltioihin. Jokainen kilta varjeli ammattinsa salaisuuksia ylpeydellä muilta. Kutojien kilta oli muita vähemmän sotaisa, ja jouduttuaan vainotuksi eristäytyi muusta maailmasta omalle saarelleen, jonka nimeksi tuli Loom. Kutojien taidot kehittyivät niin, etteivät he enää tarvinneet lankaa, vaan osasivat kutoa valoa ja ääntä muokatakseen todellisuuden rakennetta. Voimakkain kutojien työkalu oli valtavat Kangaspuut. Kutojien kilta koki kukoistuskauden, mutta lopulta heitä oli jäljellä alle 20, ja useimmat lapset syntyivät kuolleina tai epämuodostuneina.


title: LOOM

text: Kutoja Cygna Threadbare vaati epäonnistuneen raskautensa jälkeen kiltansa vanhimpia pelastamaan kutojien säilyvyyden käyttämällä Kangaspuita uusien lapsien luomiseen. Vanhimmat kieltäytyivät vedoten killan vuosituhansia vanhoihin sääntöihin. Cygna kapinoi kutomalla Kangaspuilla yhden lapsen, mutta jäi kiinni itse teossa juuri lapsen syntymän jälkeen. Cygna sai killan sääntöjen mukaisen kuolemantuomion ja muutettiin joutseneksi. Lapsen päätettiin antaa kasvaa 17-vuotiaaksi, jonka jälkeen hänen kohtalonsa päätettäisiin.


title: LOOM

text: Lapsen kasvattajaksi määrättiin kätilö Hetchel, joka risti hänet Bobbin Threadbare'iksi. Bobbin kasvatettiin muista kutojista erillään, eikä hänelle opetettu perinteisten loitsujen kutomisen taitoja, koska hänen pelättiin epätavallisen syntyperänsä vuoksi edustavan Kaaosta. Kätilö kuitenkin katkeroitui lapsen julman kohtelun vuoksi, ja opetti hänelle kutomisen alkeita.


title: LOOM

text: Bobbinin 17:tenä syntymäpäivänä kätilön rikkomukset paljastuivat killan vanhimmille, ja he tuomitsivat hänet kuolemaan Kangaspuiden äärellä. Loitsu kuitenkin yllättäen epäonnistui, ja kätilö muuttui joutsenenmunaksi. Samalla hetkellä Cygna lensi joutsenena ikkunan läpi sisään, loitsui Kangaspuilla ja muutti koko killan Bobbinia lukuun ottamatta joutseniksi. Kaikki lensivät ulos, ja Bobbin löysi hylättyjen Kangaspuiden edestä joutsenenmunan ja värttinän.


title: LOOM

text: Bobbin ottaa värttinän ja loitsuu sillä joutsenenmunan auki. Kätilö Hetchel kuoriutuu nuorena joutsenena, kehottaa Bobbinia poistumaan saarelta ja lentää pois.


title: LOOM

text: Pelin useimmat ongelmat liittyvät värttinällä loitsumiseen. Kun värttinälle lauletaan eri säveliä, saavat ne värttinän tekemään jonkin loitsun valittuun kohteeseen. Bobbinin on opeteltava seikkailussa käytettävät loitsut poimimalla niitä luonnosta tai toisilta ihmisiltä. Esimerkiksi pöllöjen huhuilusta syntyy sävelmä, joka värttinälle laulettuna antaa kyvyn nähdä pimeässä. Rukin kitinästä kuuluu sävelmä, jolla olkia voi loitsua kullaksi, ja laulamalla sävelmän takaperin kulta muuttuu oljiksi.


title: LOOM

text: Bobbin päättää seurata joutsenparvea. Päästyään pois saarelta hän matkustaa lasinpuhaltajien, lammaspaimenten ja raudantakojien kiltojen läpi. Hän päätyy lopulta pappien killan vangiksi, jonka piispa Mandible on käynnistämässä maailmanvalloitusta nostattamalla epäkuolleiden armeijan. Piispa Mandible avaa Bobbinin värttinän avulla aukon kuolleiden ja elävien maailman välille, ja vapauttaa Kaaoksen, joka on voimakas henki. Lopun pelistä Bobbin yrittää pysäyttää Kaaosta, jolla on profetioiden mukaisesti omat valloitussuunnitelmat, mutta onnistuu luomaan vain pattitilanteen, jossa Kaaos hallitsee puolta elävien maailmasta, Kangaspuiden jakautuessa molemmille puolille.


title: LOOM

text: "LOOMin" tuli saada kaksi jatko-osaa, nimeltään "Forge" ja "The Fold", joissa avoimeksi jätetty loppuratkaisu olisi päätetty Kaaoksen nujertamiseen. Jatko-osat jäivät tekemättä, koska "LOOMin" tekijät oli jo kiinnitetty muihin Lucasfilm Gamesin projekteihin.


title: LOOM

text: "LOOMin" käyttöliittymä on pelkistetty äärimmäisyyteen. Hahmolla on vain kolme toimintoa. Liikkuminen tehdään klikkaamalla kohdetta hiirellä. Objektia voi käsitellä tai tarkastella kaksoisklikkauksella. Lähes kaikki objektit ovat juonen kannalta olennaisia, ja niitä on niukasti, yleensä vain yksi tai kaksi yhtä ruudullista kohti.


title: LOOM

text: "LOOMissa" on vain yksi mukana kannettava esine, joka on värttinä, jota Bobbin käyttää loitsumiseen. Loitsut luodaan laulamalla tai hyräilemällä värttinälle neljä säveltä, joiden sävelkorkeudet määräävät loitsun. Pelin alussa Bobbin osaa vain nuotit C, D ja E, mutta oppii korkeampia nuotteja pelin edetessä. Jokaista loitsua varten on valittava objekti, johon se kohdistetaan.


title: LOOM

text: "LOOM" on helpoimpia LucasArtsin seikkailupelejä. Pelissä on mahdoton kuolla. Pelaajan on itse pidettävä kirjaa kaikista kohtaamistaan loitsuista. Ainoa tapa joutua umpikujaan on olla huomaamatta tai kirjaamatta uutta loitsua muistiin ja jatkaa peliä. Pelissä on kolme vaikeustasoa, jotka vaikuttavat värttinän käyttämiseen. Helpoilla tasoilla värttinään liittyy sävelasteikko, josta näkee kuultavat ja voi valita loitsuttavat nuotit. Vaikeimmalla tasolla kaikki loitsut on kirjattava muistiin pelaajan korvakuulolla, ja loitsuminen on tehtävä ilman asteikkoa.


title: LOOM

text: "LOOM" julkaistiin ensimmäisen kerran vuonna 1990 Amigalle, Atari ST:lle, Macintoshille ja MS-DOSille. Tämä julkaisu käytti SCUMMin versiota 3 ja sen tallennusväline oli levykkeet. Kuvitukset olivat 16-värisiä.


title: LOOM

text: Vuonna 1991 "LOOM" julkaistiin FM Townsille. Tämä käytti SCUMMin versiota 3 ja sen tallennusväline oli CD-ROM. Peli oli 256-värinen ja sen taustamusiikit tulivat erilliseltä CD:ltä.


title: LOOM

text: Vuonna 1992 "LOOM" julkaistiin MS-DOSille käyttäen SCUMMin versiota 5. Sen tallennusväline oli CD-ROM ja kuvitukset samat kuin FM Townsilla, mutta jotkin animaatiot olivat monimutkaisempia. Kaikki puhe tuli CD:ltä, mutta muihin julkaisuihin verrattuna dialogin määrä oli tiivistetty noin puoleen, että se olisi mahtunut yhdelle CD:lle. Edellistä MS-DOS julkaisua kutsutaan EGA- ja jälkimmäistä VGA-versioksi. VGA-version myyntioikeus kuuluu Mindscapelle, joka on konkurssissa. Tästä syystä kokoelmilla myydään vain EGA-versiota.


title: LOOM

text: "LOOM" julkaistiin lisäksi PC Enginelle (TurboGrafx-16) vuonna 1992. Kuvituksiltaan niiden julkaisut olivat sekoitus 16- ja 256-värisistä.


title: LOOM

text: "LOOM" julkaistiin englanniksi, saksaksi, ranskaksi ja hepreaksi (nimellä "האורגים").


title: LOOM

text: "LOOMin" mukana kasetilla tullutta näytelmää jaettiin vuonna 1990 myös tuhannen kappaleen painos CD:llä pelin mainostamiseksi.


title: LOOM

text: Brian Moriarty kirjoitti fantasian, johon "LOOM" perustuu, ja suunnitteli pelin.


title: LOOM

text: "LOOMin" taustakuvitukset teki Mark J. Ferrari. Hahmot ja niiden animaatiot tekivät Steve Purcell ja Gary Winnick. Muut animaatiot tekivät Mark J. Ferrari, Ken Macklin, Steve Purcell ja Gary Winnick.


title: LOOM

text: "LOOMin" musiikki perustuu enimmäkseen Pjotr Tšaikovskin balettiin "Joutsenlampi".


title: Tietokilpailu

text: Tietokilpailu eli visailu tai visa on viihdetarkoituksessa järjestetty kilpailu, jossa osanottajat vastaavat erilaista tietämystä vaativiin kysymyksiin.


title: Tietokilpailu

text: Tietokilpailu on luonteeltaan eräänlainen peli. Pelaajat voivat pelata yksilöinä tai usean pelaajan joukkueina. Voittaja on yleensä se, joka kerää kilpailun aikana eniten pisteitä oikeista vastauksista.


title: Tietokilpailu

text: Tietokilpailussa on järjestetty maailman- ja Euroopan-mestaruuskilpailuja vuodesta 2004 (kokeiluluonteisesti jo vuonna 2003) sekä Pohjoismaiden- ja Suomen-mestaruuskilpailuja vuodesta 2008.


title: Tietokilpailu

text: Tietokilpailut ovat yleinen radio- ja televisioviihdeohjelmamuoto. Suomen ensimmäinen radiotietokilpailu oli "Herra X", jota Yleisradio tuotti vuosina 1941–1956. Radiosta tietokilpailut siirtyivät myöhemmin myös televisioon. Tunnettuja Suomen televisiossa esitettyjä tietokilpailuja ovat muun muassa "Tupla tai kuitti", "Thilia Thalia", "Heikoin lenkki", "Kolmosvisa", "Haluatko miljonääriksi?" ja "Megavisa".


title: Tietokilpailu

text: Tietovisat ovat myös sanoma- ja aikakauslehtien vakioaineistoa, jolloin lukijat voivat kilpailla pienissä ryhmissä tai koetella yksin omaa tietämystään. Näissä kilpailuissa ei yleensä jaeta palkintoja, ja vastaukset on kerrottu samassa lehden numeroissa. Tietokilpailuiksi voi laskea myös Trivial Pursuitin kaltaiset seurapelit ja "Pakko tietää" -kirjasarjan kaltaiset tietokilpailuformaatit. Tietokilpailukirjoja, tietokone-ohjelmia sekä verkossa olevia tietokilpailuja julkaistaan myös.


title: Tietokilpailu

text: Tietokilpailuja pidetään säännöllisesti myös ravintoloissa (pubivisat). Visailu on usein myös erilaisten työpaikka- tai perhejuhlien vakio-ohjelmaa.


title: Bio Menace

text: Bio Menace on Apogeen vuonna 1993 julkaisema sivustapäin kuvattu kaksiulotteinen toimintapeli. Peli on julkaistu MS-DOS-käyttöjärjestelmälle. Peli tehtiin Id Softwarelta lisensoidun Commander Keen -pelimoottorin päälle. Jim Norwoodin suunnittelema peli julkaistiin sharewarena siten, että pelin kolmesta episodista ensimmäistä sai pelata ilmaiseksi ja muut kaksi olivat maksullisia.


title: Bio Menace

text: Pelissä pelataan CIA-agenttina, jonka täytyy tappaa Maahan hyökänneitä avaruusolioita, mutantteja ja robotteja.


title: Bio Menace

text: 23. joulukuuta 2005 peli laitettiin ilmaiseen levitykseen freewarena. Peli toimii ainakin Windows XP -käyttöjärjestelmällä DOSBoxin kautta ja levityspaketti sisältääkin päivitystiedoston pelin DOSBox-yhteensopivuuden parantamiseksi.


title: Päällystö

text: Päällystöllä (lyhenne pääll.) tarkoitetaan varsinaisesti sotilas-, poliisi- ja pelastuslaitoksen organisaatiossa työskenteleviä henkilöitä, jotka eivät kuulu miehistöön tai alipäällystöön. Näiden lisäksi myös monissa siviiliorganisaatioissa (esim. kauppalaivastossa) on ylemmässä esimiesasemassa olevia henkilöitä.


title: Päällystö

text: Suomen puolustusvoimissa päällystöön kuuluvat upseerit, erikoisupseerit, sotilaspapit, opistoupseerit (siltä osin kun heitä on vielä palveluksessa), sotilasvirkamiehet ja kadetit. Upseerikokelaat ja upseerioppilaat ovat aliupseereita ja kuuluvat alipäällystöön varusmiespalveluksen ajan. Muut sotilaspukuiset miehistön sotilas- tai palvelusarvoissa olevat kuuluvat miehistöön.


title: Päällystö

text: Myös kadetit kuuluvat päällystöön, vaikka heidät nimitetään upseerin virkaan ja ylennetään luutnantin arvoon vasta valmistumisen yhteydessä. Jokaisen kadetin on kuitenkin oltava suorittanut reserviupseerikurssin siihen mennessä kun he aloittavat sotatieteiden kandidaatin tutkintoon johtavat opinnot.


title: Päällystö

text: Suomen poliisin organisaatiossa päällystöön kuuluvat komisario ja kaikki sitä ylemmät arvot. Poliisipäällystössä on perinteisesti toiminut merkittävä määrä ylemmän oikeustieteen tutkinnon (OTK tai OTM) suorittaneita poliisimiehiä.


title: Päällystö

text: Kauppalaivoilla päällystö jaetaan kahteen osaan, kansi- ja konepäällystöön. Kansipäällystöön kuuluvat aluksen päällikkö, perämiehet ja mahdollinen radiosähköttäjä (radiosähköttäjät ovat sittemmin jääneet pois alalta kehittyneempien ja helpompikäyttöisten kommunikaatiolaitteiden vuoksi). Konepäällystöön kuuluvat konepäällikkö, konemestarit ja sähkömestari. Matkustaja-aluksilla päällystöön rinnastetaan lisäksi talousosaston esimiehet: intendentti, hotelli-, ravintola-, ja myymäläpäälliköt, sekä mahdollinen risteilypäällikkö.


title: Ömnögovi

text: Ömnögovi () on yksi Mongolian 21 provinssista. Se sijaitsee maan eteläosassa Gobin autiomaan alueella ja rajautuu Bajanhongorin, Övörhangain, Dundgovin ja Dornogovin provinsseihin sekä etelässä Kiinaan. Siellä on vuoden 2010 väestönlaskennan mukaan 60 855 asukasta ja sen pinta-ala on 165 400 neliökilometriä. Provinssin pääkaupunki on Dalanzadgad.


title: Ömnögovi

text: Alue jakaantuu 15 pienempään osaan, sumiin. Ne ovat:


title: Pienlepakot

text: Pienlepakot ("Microchiroptera") on perinteisessä luokittelussa käytössä ollut lepakoiden ("Chiroptera") alalahko, johon on luettu 17 eri heimoa ja noin 900 eri lepakkolajia. Kaikki Euroopassa esiintyvät lepakot on luokiteltu pienlepakkojen alalahkoon ja Suomessa elävät siippojen heimoon. Uudemmissa luokituksissa lepakoiden lahkoa ei aina enää jaeta alalahkoihin – suurlepakoihin ja pienlepakoihin – vaan suoraan 18 eri heimoon.


title: Pienlepakot

text: Pienlepakot ovat ruokatottumuksiltaan hyvin erilaisia. Osa on puhtaasti hyönteissyöjiä, mutta joukosta löytyy myös kalan, lihan ja hedelmien syöjiä. Pienlepakoilla on pienet silmät ja niiden pääasiallinen ympäristönhahmotustapa on kaikuluotaus. Pienlepakoiden pituus vaihtelee 4–16 sentin välillä.


title: Pienlepakot

text: Erot pienlepakoiden ja suurlepakoiden ("Megachiroptera") välillä ovat


title: Pienlepakot

text: Alla esitellään vain osa pienlepakoihin luetuista lepakkoheimoista, kaikki heimot ovat listattuina sivun oikean laidan laatikossa.


title: Pienlepakot

text: Hautalepakot eli tuppihäntälepakot ("Emballonuridae") ovat pieniä ja yleensä ruskeitä tai harmaita lepakkoja. Ainoastaan suvun "Diclidurus" lepakot ovat valkoisia. Hautalepakoita esiintyy kaikkialla maailmassa trooppisilla ja subtrooppisilla alueilla. Niihin kuuluu 51 lepakkolajia.


title: Pienlepakot

text: Hiirenhäntälepakot ("Rhinopomatidae") ovat hyönteissyöjiä, jotka ovat saaneet nimensä pitkästä hiirimäisestä hännästä. Hiirenhäntälepakoita löytyy Euroopasta, Pohjois-Afrikasta Thaimaahan ja Sumatraan. Ne pesivät luolissa, taloissa ja jopa Egyptin pyramideissa. Hiirenhätälepakoihin kuuluu vain yksi suku ("Rhinopoma") ja neljä lajia.


title: Pienlepakot

text: Siankuonolepakot ("Craseonycteridae") sisältävät vain yhden suvun, "Craseonycteris" ja yhden lajin, siankuono- eli kimalaislepakko ("Craseonycteris thonglongyai"). Siankuonolepakko on 3–4 senttiä pitkä, siipienväli on 15 senttiä ja se painaa 1,5 grammaa.


title: Pienlepakot

text: Hevosenkenkäyököt ("Rhinolophidae") on suuri lepakkoheimo, joka sisältää yhden suvun ja lähes 80 lajia. Kaviokuonoyököt ("Hipposideridae") luokitellaan usein samaan heimoon hevosenkenkäyökköjen kanssa.


title: Pienlepakot

text: Valkopäälepakot ("Nycteridae") sisältää vain yhden suvun, "Nycteris". Valkopäälepakkoja elää Itä-Malesiassa, Indonesiassa ja monissa Afrikan osissa.


title: Pienlepakot

text: Siipat ("Vespertilionidae") on suurin ja tunnetuin lepakkojen heimo, jonka yli 400 eri lajia ovat levinneet ympäri maailmaa. Kaikki Suomessa elävät lepakot kuuluvat siippojen heimoon.


title: Kangaslimaseitikki

text: Kangaslimaseitikki ("Cortinarius collinitus") on limapintainen, punaruskealakkinen sieni jonka vaaleassa jalassa on violetin vivahdetta. Se on kuusen mykorritsasieni.


title: Kangaslimaseitikki

text: Kangaslimaseitikki lakki on 3-10 cm leveä ja nimensä mukaisesti limainen, nuorena puolipallomainen tai kellomainen, vanhemmiten kuperaksi laakeneva, lakissa on keskuskohouma, keskikokoinen helttasieni, Väriltään lakki on puna- tai oranssinruskea ja malto on kellanvalkoista. Kostealla säällä itiöemä on limainen, mutta kuivuessaan kiiltävän tahmea. Heltat tiheitä, nuorina vaalean harmaat ja vanhempana vaalean harmaan- tai kanelinruskeat. Jalka pitkä ja tasapaksu, paksun vaalean sinivioletin limakerroksen peittämä, limapinta vuoksi katkeileva. Se juurikaan tuoksu.


title: Kangaslimaseitikki

text: Suomessa se kasvaa tuoreissa ja kuivahkoissa sammaleisissa tuoreissa kangasmetsissä elokuusta syyskuulle. Hyvin yleinen koko maassa (LC). Se on kuivissa ja tuoreissa havumetsissä tavattava sieni.


title: Kangaslimaseitikki

text: Kangaslimaseitikki ei ole myrkyllinen muttei myöskään erityisen hyvän makuinen sieni. Seitikkilajeja on Suomessa satoja ja osa niistä on hankalasti tunnistettavia, niitä ei suositella perusruokasienestäjien kerättäväksi.


title: Yksityisen kielen argumentti

text: Yksityisen kielen argumentilla tarkoitetaan Ludwig Wittgensteinin väitettä, jonka mukaan on mahdotonta, että olisi kieli, jonka kuvaamat merkitykset tuntee vain yksi henkilö. Argumentti on Wittgensteinin kielifilosofian keskeisimpiä.


title: Yksityisen kielen argumentti

text: Teoksessaan "Filosofisia tutkimuksia" Wittgenstein kuvitteli yksityisen kielen: ""Tämän kielen sanojen on määrä viitata siihen, mistä vain puhuja voi tietää; hänen välittömiin, yksityisiin aistimuksiinsa. Kukaan toinen ei näin ollen voi ymmärtää tätä kieltä"". Hän kuitenkin totesi, että tällainen kieli on mahdoton, sillä kielelliset ilmaisut saavat merkityksensä vain osana sosiaalista, julkista kieliyhteisöä.


title: Yksityisen kielen argumentti

text: Wittgensteinin mukaan Descartesin jälkeinen kieli- ja mielenfilosofia nojaa oletukseen tällaisen idealistisen kielen mahdollisuudesta. Hänen filosofiansa oli kritiikkiä tällaista olettamusta kohtaan.


Prince of Persia 2: The Shadow and the Flame on Brøderbundin kehittämä ja vuonna julkaisema jatko-osa vuoden 1989 "Prince of Persia" -tasohyppelypelille.


title: Prince of Persia 2: The Shadow and the Flame

text: Peli on ulkoasultaan ja pelattavuudeltaan hyvin samanlainen kuin edeltäjänsäkin. Jatko-osassa taisteluissa voi kuitenkin olla vastassa enemmän kuin yksi vihollinen. Pelin grafiikka on monimutkaisempaa ja värikylläisempää.


title: Pyhärannan kirkko

text: Pyhärannan kivikirkko on massiivinen Josef Stenbäckin suunnittelema kirkko Pyhärannassa. Kirkko on rakennettu vuosina 1907–1909 ja sen tyyli on puhdasta kansallisromantiikkaa. Sakaroiden päätyjen yläosissa on mukailtu keskiaikaisten kivikirkkojen aiheita. Kirkon pohjakaava on lyhytsakaraisen ristin muotoinen. Kellotorni on sijoitettu keskiakselista sivuun. Pohjoisessa sakarassa on katon harjaa matalampi rakennelma. Torni on nelitahkoinen ja sen huippu on pyöristetty ja koristettu neljällä pienellä kulmatornilla. Tornin muureissa on keskiaikaisten linnojen ampuma-aukkoja mukailevia ikkunoita. Sisätiloissaan kirkolla on betonista tehtyjä holvikaaria. Alttari on pohjoissakarassa. Kirkkoon mahtuu 700 henkeä. Nykyisen kiirkon paikalla on seissyt aiemmin kaksi kirkkoa, jotka oli rakennettu vuosina 1690 ja 1758.


title: Pyhärannan kirkko

text: Ilmari Heinonen on maalannut vuonna 1939 kirkon alttaritaulun "Jeesus ristillä". Kirkon urut on valmistanut Kangasalan urkutehdas 1936 alun perin Rauman kirkkoon, josta ne ostettiin Pyhärantaan 1965. Niissä on 25+2 äänikertaa. Kirkon vitriinissä on uusikaupunkilaisen laivan "Port Caledonian" pienoismalli. Laiva ajoi karille paluumatkalla Australiasta Biskajanlahdella 2. joulukuuta 1924 vieden mukanaan 10 pyhärantalaista. Kirkon edustalla olevan muualle haudattujen muistomerkin on suunnitellut Reijo Paavilainen.


title: Pyhärannan kirkko

text: Museovirasto on vuonna 2009 määritellyt Pyhärannan kirkon yhdeksi Suomen valtakunnallisesti merkittävistä rakennetuista kulttuuriympäristöistä.


title: Herra Kerhonen

text: Herra Kerhonen oli Veli Giovannin (H. J. Viherjuuri) ideoima sarjakuva, joka ilmestyi säännöllisesti "Suomen Kuvalehdessä" vuosina 1930–1936. Herra Kerhosta piirsi Gösta Thilén vuodesta 1930 kuolinvuoteensa 1934 saakka. Viherjuuri pyysi sen jälkeen Olavi Vikaista jatkamaan sarjan piirtämistä. Vikainen käsikirjoitti Herra Kerhosta itse. Sarjakuva ilmestyi myös muissa lehdissä kuten "Uuden Suomen" sunnuntailiitteessä, "Kalle Viksarissa" ja "Joulukärpäsessä" aina vuoteen 1950 saakka. Herra Kerhonen -albumi ilmestyi 1933 Otavan julkaisemana.


title: Herra Kerhonen

text: Sarjakuvan päähenkilö herra Kerhonen oli tupsutukkainen ja pönäkkä liivipukua käyttävä arvokas porvarisherra, joka joutui usein vähemmän arvokkaisiin tilanteisiin.


title: Herra Kerhonen

text: Sarjat sisälsivät lähes aina sanatonta huumoria. Itsenäisyyspäivän juhliin Kerhonen ripusti rintapieleensä niin paljon mitaleja, että lapset luulivat häntä joulukuuseksi ja pistivät piiritanssiksi hänen ympärillään. Rouva Kerhonen näytti aina kaapin paikan, ja herra Kerhonen sai ommella itse omat takinnappinsa.


title: Herra Kerhonen

text: Herra Kerhonen oli aikanaan hyvin suosittu, ja hahmosta oli Arabian valmistama pöytäveistos, joka samalla toimi säästölaatikkona.


title: Herra Kerhonen

text: Helsingissä Etu-Töölössä on myös Kerhonen-niminen ravintola Mechelininkatu 13:ssa.


title: Herra Kerhonen

text: Herra Kerhosesta julkaistiin vuonna 2011 postimerkki.


title: Korpirousku

text: Korpirousku ("Lactarius uvidus") on kosteissa metsissä tavattava sieni. Sen lakki on 2–10 cm leveä, kupera ja väriltään harmaanruskea. Sen malto ja maitiaisneste ovat väriltään valkoisia, mutta vioittuneet kohdat värjäytyvät violeteiksi. Sieni on kiehautettuna ruokasieni ja sitä tavataan Suomessa yleisenä koko maassa. Korpirousku on mykorritsasieni ja koivun ja raidan seuralainen kosteissa metsissä.


title: Övörhangai

text: Övörhangai () on yksi Mongolian 21 provinssista. Se sijaitsee maan keskiosassa Ulan Batorin lounaispuolella ja rajautuu Tövin, Dundgovin, Ömnögovin, Bajanhongorin, Arhangain ja Bulganin provinsseihin. Siellä on vuoden 2010 väestönlaskennan mukaan 100 444 asukasta ja sen pinta-ala on 62 900 neliökilometriä. Provinssin pääkaupunki on Arvaiheer.


title: Övörhangai

text: Provinssissa sijaitsevat Šanhin luostari, yksi Mongolian vanhimmista ja tärkeimmistä, Erdene Zuun luostari ja Tövhönin luostari.


title: Övörhangai

text: Provinssi on jakautunut 19 pienempään osaan, sumiin. Ne ovat:


title: Koivuvinokas

text: Koivuvinokas ("Pleurotus pulmonarius") on Suomessakin tavattava sieni. Sen lakki on 5–15 cm leveä, sileä ja väriltään kellanvalkea. Sienen malto on väriltään valkoista ja sienen jalka puuttuu tai se on lyhyt. Sitä tavataan lehtipuiden lahonneilla tai tuoreilla kannoilla kesästä syksyyn.


title: Eero Akaan-Penttilä

text: Eero Erkki Emanuel Akaan-Penttilä (vuoteen 1968 "Penttilä", s. 17. huhtikuuta 1943 Heinola) on suomalainen lääkäri ja poliitikko. Hän oli kokoomuksen kansanedustaja Uudenmaan vaalipiiristä vuosina 1999–2011 ja Espoon kaupunginvaltuuston jäsen vuosina 1985–2008. Hän toimi vuosina 1993–2008 vuorotellen kaupunginvaltuuston puheenjohtajana (1993–1994, 1997, 2001 ja 2005–2006) ja varapuheenjohtajana (1995–1996, 1998–2000, 2002, 2004 ja 2007–2008).


title: Eero Akaan-Penttilä

text: Akaan-Penttilä valmistui ylioppilaaksi Helsingin normaalilyseosta vuonna 1962 ja lääketieteen lisensiaatiksi vuonna 1971 Helsingin yliopistosta. Vuonna 1978 hänestä tuli yleislääketieteen ja korva-, nenä-, ja kurkkutautien erikoislääkäri. Akaan-Penttilä väitteli lääketieteen ja kirurgian tohtoriksi vuonna 1981. Vuonna 1982 hänestä tuli työterveydenhuollon erikoislääkäri ja vuonna 1995 hän hankki vakuutuslääketieteen erityisptevyyden.


title: Eero Akaan-Penttilä

text: Akaan-Penttilä on työskennellyt Joroisten kunnanlääkärinä (1971–1973), Nurmijärven terveyskeskuslääkärinä (1973–1975), Alkon Rajamäen tehtaan työterveyslääkärinä (1973–1975), Hyksin korvaklinikan apulais- ja erikoislääkärinä (1975–1988), Valvillan (1979–1981) ja Strömbergin (1981–1990) vastaavana työterveyslääkärinä, Helsingin yliopiston apulaisopettajana (1984–1988) ja Kuulonhuoltoliiton ylilääkärinä ja kuntoutusjohtajana (1988–2002). Vuosina 1987–1999 hän toimi myös Ilmarisen asiantuntijalääkärinä ja johti vuosina 1992–1999 tinnitusprojektia ollen vuonna 1997 kansainvälisen tinnitussymposiumin presidenttinä.


title: Eero Akaan-Penttilä

text: Vuoden 1999 vaaleissa Akaan-Penttilä valittiin eduskuntaan 6 038 äänellä. Hänet valittiin jatkokausille vuonna 2003 (6 076 ääntä) ja vuonna 2007 (3 985 ääntä). Vuonna 2011 hän sai 2 939 ääntä, mikä ei riittänyt paikkaan eduskunnassa. Vuosina 2003–2007 Akaan-Penttilä oli sosiaali- ja terveysvaliokunnan ja vuosina 2007–2011 suuren valiokunnan varapuheenjohtaja. Hän oli myös Pohjoismaisen neuvoston Suomen valtuuskunnan jäsen vuosina 1999–2003 ja varapuheenjohtaja vuosina 2002–2003. Vuoden 1988 presidentinvaalissa Akaan-Penttilä oli valitsijamiehenä.


title: Eero Akaan-Penttilä

text: Akaan-Penttilä on ollut naimisissa vuodesta 1968 ja hänellä on kolme lasta. Sotilasarvoltaan Akaan-Penttilä on lääkintäyliluutnantti (1998).


title: Luettelo lännenelokuvista

text: Tämä on luettelo lännenelokuvista eli westerneistä.


title: Joonas Ikonen

text: Joonas Janne Juhani Ikonen (s. 8. maaliskuuta 1987 Kuopio) on suomalainen uransa lopettanut mäkihyppääjä.


title: Joonas Ikonen

text: Keväällä 2005 Ikonen voitti nuorten maailmanmestaruuden normaalimäessä ja oli mukana voittamassa joukkuemäen pronssia. Kaudella 2004–2005 hän kiersi Continental cupia, missä hänen paras osakilpailusijoituksensa oli neljäs.


title: Joonas Ikonen

text: Kaudella 2005–2006 Ikonen kiersi maailmancupia ja sijoittui kahdesti kymmenen parhaan joukkoon. Seuraavilla kausilla hän on kilpaillut Continental Cupissa.


title: Joonas Ikonen

text: Ikonen on 187 senttimetriä pitkä ja painaa 68 kilogrammaa. Seuratasolla hän edusti Puijon Hiihtoseuraa.


title: Teologia (uskontotiede)

text: Uskontotieteessä teologialla (jumaluusoppi) tarkoitetaan uskonnon opillista puolta, joka on uskonnon pelkistetty, käsitteellistetty muoto. Niin sanottu "kansanusko" taas on käytännön uskontoa, jossa teologiset käsitteet saattavat olla alkuperäisestä muuttuneita ja uudelleentulkittuja. Teologia on usein uskonnollisen eliitin tulkitsema ja ylläpitämä järjestelmä.


title: Varjokissa

text: Varjokissa (), oikealta nimeltään Katherine Pryde, on Marvelin sarjakuvahahmo, joka seikkailee Ryhmä-X:n joukoissa. Hänen lempinimensä on Kitty tai Katja.


title: Varjokissa

text:
Kittyn mutanttikykynä on kyky muuttaa molekyylirakennettaan ja näin kävellä esimerkiksi seinän lävitse. Hän pystyy myös muuttamaan jonkun muun aineettomaksi ja
pääsee myös maan alle. Kitty on myös tietokonenero sekä lahjakas tanssija. Kittyllä on pienikokoinen lemmikkilohikäärme nimeltä Lockheed.


title: Varjokissa

text: Kitty liittyi Ryhmä-X:ään, kun professori Xavier oli havainnut Kittyn voimat Cerebro-laitteellaan. Xavier tuli Kolossin, Stormin ja Wolverinen kanssa kysymään Kittyn vanhemmilta saako hän liittyä "Professori Xavierin lahjakkaiden nuorten kouluun", jotta Kitty voisi opetella hallitsemaan voimiaan Professorin jäätyä juttelemaan vanhemmille muu joukko vei Kittyn kahville läheiseen kuppilaan jossa Ryhmä-X joutui Valkoisen Kuningattaren väijytykseen.


title: Varjokissa

text: Myöhemmin Varjokissa (joka on tunnettu myös nimillä Ariel ja Sprite) ihastui Kolossiin ja he seurustelivat pitkään. Heidän suhteensa katkesi myöhemmin, ja aikanaan Kitty siirtyi Yhdysvalloista Isoon-Britanniaan Excaliburin riveihin yhdessä Painajaisen kanssa.


title: Varjokissa

text: Myöhemmin Kitty palasi Ryhmä-X:n mukaan. Kun Kolossi näennäisesti kuoli, Kitty vei Peterin tuhkat Venäjälle ja vetäytyi supersankarin roolista keskittyäkseen yliopisto-opiskeluihinsa.


title: Varjokissa

text: Kitty palasi kuitenkin Ryhmä-X:n riveihin Kykloopin pyynnöstä, ei enää opiskelijana vaan tietotekniikan opettajana. Kittyn paluun jälkeisellä tehtävällä ryhmä löysi Kolossin elävänä. Kolossi palasi Ryhmä-X:n riveihin, ja nykyisin hänen ja Kittyn suhde on syttynyt jälleen (Ryhmä-X:n lehdet 2006).


title: Varjokissa

text: Elokuvissa Varjokissaa on näytellyt yhteensä kolme näyttelijää. Ensimmäisessä elokuvassa häntä esittää Sumela Kay, elokuvassa "X-Men 2" Katie Stuart, sekä elokuvissa "" ja "" Ellen Page.


title: Zavhan

text: Zavhan () on yksi Mongolian 21 provinssista. Se sijaitsee maan luoteisosassa ja rajautuu Hövsgölin, Arhangain, Bajanhongorin, Govi-Altain, Hovdin ja Uvsin provinsseihin sekä pohjoisessa Venäjään. Siellä on vuoden 2010 väestönlaskennan mukaan 64 924 asukasta ja sen pinta-ala on 82 500 neliökilometriä. Provinssin pääkaupunki on Uliastai.


title: Zavhan

text: Provinssi on saanut nimensä Zavhanjoelta.


title: Zavhan

text: Provinssi on jaettu Uliastain kaupunkiin ja 23 pienempään alueeseen, sumiin. Ne ovat:


title: Yhdistyneen kuningaskunnan merivoimat

text: Ison-Britannian merivoimat eli Kuninkaallinen laivasto () on vanhin Ison-Britannian kolmesta puolustushaarasta. Maavoimien katsotaan muodostuneen vasta 1. toukokuuta 1707 jälkeen, kuin Englannin ja Skotlannin rykmentit yhdistettiin yhdeksi asevoimaksi.


title: Yhdistyneen kuningaskunnan merivoimat

text: Britannialla oli maailman laajin ja voimakkain laivasto 1700-luvulta 1900-luvun puoliväliin saakka ja sen merivoimat ovat edelleen tonnistoltaan Länsi-Euroopan suurin laivasto.


title: Yhdistyneen kuningaskunnan merivoimat

text: Merivoimat on Britannian puolustushaaroista ainoa, jolla on ydinaseita. Sukellusvenepalvelulla ("Submarine Service") on neljä Trident II -ohjuksin varustettua Vanguard-luokan venettä.


title: Yhdistyneen kuningaskunnan merivoimat

text: Merivoimilla on yksi aktiivipalveluksessa olevaa Invincible-luokan lentotukialus HMS "Illustrious" (R06) ja kesällä 2017 koeajoon tuli uusi HMS "Queen Elizabeth". Ilmaoperaatiot kuuluvat laivaston ilmavoimille ("Fleet Air Arm"), jolla on noin 250 lentokonetta. Merivoimien kokonaisuus ("Naval Service") muodostuu laivastosta, merijalkaväestä ("Royal Marines") ja tukilaivastosta ("Royal Fleet Auxiliary").


title: Yhdistyneen kuningaskunnan merivoimat

text: Merivoimia valvoo amiraliteettilautakunta ("Admiralty Board"), joka on puolustusneuvoston alainen. Sitä johtaa puolustusministeri. Se kokoontuu kahdesti vuodessa ja juoksevia asioita johtaa amiraalien muodostama laivastolautakunta ("Navy Board"). Merivoimien komentaja, ensimmäinen merilordi ("First Sea Lord/Chief of Naval Staff") on heinäkuusta 2009 lähtien Mark Stanhope ja laivaston komentaja ("Commander-in-Chief Fleet; CINCFLEET") Trevor Soar (kesäkuusta 2009).


title: Yhdistyneen kuningaskunnan merivoimat

text: Englannin laivaston historia alkaa jo 800-luvulta Alfred Suuresta, mutta se on ajoittain hajotettu. Athelstanilla oli vuoden 937 Brunanburhin taistelun voiton aikaan noin 400 laivaa. Normannit ottivat käyttöön Cinque Portsin laivaston vuonna 1166. Satavuotisen sodan aikoihin Ranskan laivasto oli vielä vahvempi ja Englannin laivasto kärsi tappioita Ranskalle ja Kastilialle vuosina 1372 ja 1419. Kuningas Juhana Maattomalla oli noin 500 laivaa ja Edvard III:lla 712, mutta sittemmin laivasto taantui.


title: Yhdistyneen kuningaskunnan merivoimat

text: Kuningas Henrik VIII rakensi uudet, ensimmäistä kertaa kuninkaallisena laivastona tunnetut merivoimat ja voitti Ranskan laivaston Solentissa 1545. Hänen kuollessaan laivastossa oli 58 laivaa.


title: Yhdistyneen kuningaskunnan merivoimat

text: Pysyvät merivoimat syntyivät 1600-luvun puolivälissä kun Robert Blake otti laivaston parlamentin valvontaan Kaarle I:n tappion jälkeen. Toisen (1665–1667) ja kolmannen alankomaalais-brittiläisen sodan (1672–1674) jälkeen laivasto kasvoi vähitellen maailman vahvimmaksi. Vuonna 1692 Alankomaiden laivasto liitettiin sen alaisuuteen ja vuonna 1707 Skotlannin laivasto liitettiin osaksi Englannin laivastoa.


title: Yhdistyneen kuningaskunnan merivoimat

text: Espanjan perimyssodan taisteluissa Britannia keskittyi tukikohdan hankkimiseen Välimereltä, joiksi sitten saatiin Gibraltar ja Port Mahon. Tärkeä osa laivastolla oli Yhdysvaltain vapaussodassa, jossa se piti amerikkalaisten Continental Navya kurissa, kunnes ranskalaiset tulivat amerikkalaisten avuksi, ja kun britit eivät kyenneet rikkomaan laivastosaartoa, maajoukot joutuivat antautumaan Yorktownissa.


title: Yhdistyneen kuningaskunnan merivoimat

text: Englannin laivasto saavutti merkittävimmät voittonsa Napoleonin sodissa, muun muassa Niilin taistelussa ja Trafalgarin taistelussa, jossa Horatio Nelson löi yhtyneen espanjalais-ranskalaisen laivaston ja varmisti briteille merien herruuden vuosiksi 1805–1914.


title: Yhdistyneen kuningaskunnan merivoimat

text: Ensimmäisessä maailmansodassa suurin osa laivastosta koottiin kotisaarille ns. "Grand Fleetiksi", varmistamaan Ison-Britannian huolto meritse Saksan julistamasta rajoittamattomasta sukellusvenesodasta huolimatta. Iso-Britannia yritti haastaa Saksan Hochseeflotten taisteluun, mutta ainoaksi isommaksi taisteluksi jäänyt Skagerrakin taistelu päättyi ratkaisemattomana. Sota päättyi lopulta Saksan tappioon osin merisaarron ja siitä seuranneen nälänhädän vuoksi.


title: Yhdistyneen kuningaskunnan merivoimat

text:
"1914":
"1915":
"1916":
"1917":
"1918":


title: Yhdistyneen kuningaskunnan merivoimat

text: Maailmansotien välissä kilpavarustelua pyrittiin rajoittamaan aserajoitussopimuksilla, kuten Washingtonin laivastosopimuksella 1922 ja Lontoon laivastosopimuksella 1930.


title: Yhdistyneen kuningaskunnan merivoimat

text: Sotien välillä olleiden laivasto-ohjelmien seurauksina toteutetut hankinnat:


title: Yhdistyneen kuningaskunnan merivoimat

text: Toisessa maailmansodassa laivasto kärsi alussa suuria tappioita, mutta piti meriväylät avoinna ja tuki suuria evakuointeja ja maihinnousuoperaatioita.


title: Yhdistyneen kuningaskunnan merivoimat

text: Toisen maailmansodan jälkeen ja brittiläisen maailmanvallan murentumisen myötä laivasto pieneni ja se muunnettiin keskittymään sukellusveneentorjuntaan, lähinnä estämään Neuvostoliiton sukellusveneiden pääsyn Atlantille. Erillinen Välimeren laivasto lakkautettiin 1967 ja vuonna 1971 Singaporesta vetäytymisen myötä Iso-Britannia menetti tukikohtansa Kaakkois-Aasiassa. Tärkein toisen maailmansodan jälkeinen operaatio oli Falklandin sota Argentiinaa vastaan 1982.


title: Yhdistyneen kuningaskunnan merivoimat

text: Laivaston pinta-alusten nimissä on etuliite "HMS", joka tarkoittaa ”hänen majesteettinsa laivaa” (, riippuen hallitsijan sukupuolesta). Apualusten etuliitteenä on "RFA" (').


title: Yhdistyneen kuningaskunnan merivoimat

text: Kuninkaallisen laivaston nykyiset alusluokat:


title: Kuninkaallinen laivasto

text: Kuninkaallinen laivasto voi viitata seuraaviin laivastoihin:


title: Bittium

text: Bittium Oyj on oululainen yritys, jonka toiminta liittyy turvallisten viestintä- ja liitettävyysratkaisujen kehittämiseen. Yrityksellä on omia tuotteita, joiden lisäksi se tarjoaa asiakkaille erilaisia tuote- ja järjestelmäratkaisuja sekä suunnittelupalveluja. Yhtiön palveluksessa on yli 500 henkilöä 4 eri maassa.


title: Bittium

text: Bittiumin hallituksen puheenjohtaja on Erkki Veikkolainen ja toimitusjohtajana toimii Hannu Huttunen. Yhtiön liikevaihto vuonna 2015 oli 56,8 miljoonaa euroa. Yhtiön osake on noteerattu Helsingin pörssin päälistalla vuodesta 1998.


title: Bittium

text: Elektrobit Oy:n perustivat vuonna 1985 Juha Hulkko (s. 1954), Veikko Hulkko ja Arto Marttila. Se keskittyi langattomien tietoliikenneratkaisujen kehittämiseen, alkuvaiheessa erityisesti ohjelmisto- ja elektroniikkasuunnitteluun alihankintana asiakasyrityksille. Myöhemmin toiminta jakaantui selkeämmin palvelu- ja tuoteliiketoimintaan, jotka kumpikin pohjautuivat yhtiön osaamiseen radiokanava- ja ilmarajapintateknologioissa sekä elektroniikkalaitteiden tuotekehityksessä. Sen kotimaisia tytär- ja sisaryhtiöitä 1990-luvulla olivat Extrabit Oy (1990), Elektrobitin ja Nokian yhteisyritys Nemo Technologies Oy (1996), Softbit Oy (1998) sekä Teraflops Oy (2000). Laajentuminen ulkomaille alkoi, kun Elektrobit AG perustettiin Sveitsiin vuonna 1995. Elektrobit Inc. taas perustettiin Redmondiin, Washingtonin osavaltioon Yhdysvaltoihin vuonna 1997, Elektrobit Nippon K.K. Japaniin vuonna 1998 ja Elektrobit (UK) Ltd. Englantiin vuonna 1998.


title: Bittium

text: Elektrobit-konserni syntyi kesäkuussa 2002, kun radiotaajuisen tietoliikenteen teknologiankehitysyhtiö Elektrobit ja Veikko Lesosen perustama tuotantoautomaatioyhtiö JOT Automation Oyj yhdistyivät. JOT Automationin kuten koko suomalaisen tuotantoautomaatioteollisuuden kannalta merkittävä kehitystekijä oli Nokian kasvu 1980-luvulla ja 1990-luvulla. JOT sen rakentamat tuotantolinjat olivat suurelta osin matkapuhelinten tuotantolinjoja. Vuonna 1988 Oulussa perustettiin Suomen JOT-Palvelu Oy ja JOT Automation-konserni muodostettiin vuonna 1995. Helsingin pörssiin JOT Automation listautui vuonna 1998. Vuonna 2002 ennen yhdistymistään Elektrobitin kanssa JOT Automationin palveluverkosto toimi 13 maassa ja sen tuotteita valmistettiin Suomessa, Italiassa ja Virossa. Konsernin muut tehtaat sijaitsivat Yhdysvalloissa ja Kiinassa.


title: Bittium

text: Elektrobit hankki 2000-luvun alussa sekä Kauniaisissa sijainneen Ylinen Electronics Oy:n (ent. Insinööritoimisto Ylinen Oy) että oululaisen PJ-Microwave Oy-yhtiön ja yhdisti ne 1.7.2005 Elektrobit Microwave Oy -yhtiöksi. Ylinen oli Suomen avaruustekniikan pioneereja. Se on osallistunut muun muassa ESAn SMOS- ja Planck-satelliittien ja Cassini-Huygens-luotaimen laiterakennukseen. Vuoden 2006 kesällä tämä osuus siirtyi Elektrobitistä forssalaiselle Da-Design Oy:lle.


title: Bittium

text: Vuoden 2006 keväällä Elektrobit alkoi karsia toimintojaan pyrkien kahteen päätoimialaan: langaton tiedonsiirto ja autojen ohjelmistot. Langaton viestintä sisältää yhtiön kannalta matkapuhelin-, internet-päätelaite- ja erikoispäätelaiteratkaisut, radioverkkolaitteiden kuten WiMAX tukiasemien ratkaisut, langattomien verkkojen testaustuotteet ja radiokanavaemulaattorit, RFID-lukijalaitejärjestelmät sekä tuotekehityspalvelut asiakasyrityksille. Auto-ohjelmistoliiketoiminnan Elektrobit oli aloittanut vuonna 2004 Saksasta ostetun 3SOFT GmBh:n myötä. Yhtiön puolipäiväisesti hallituksen puheenjohtajaksi nimitettiin helmikuussa 2006 Nokiasta aiemmin perhesyihin vedoten eronnut, Sari Baldaufin seuraajaksi povattu, tekniikantohtori J.T. Bergqvist, jonka aikana Elektrobit ajateltiin keskittyvän liiketoimintaansa voimakkaasti, uuteen tukijalkaan, langattomaan WiMAX-tekniikkaan yhdessä auto-ohelmistojen kanssa. Samaan aikaan yhtiöön tuli uusi toimitusjohtaja, Nokia Oyj:ssa uraansa tehnyt Pertti Korhonen. Alkoi yrityskauppojen aika. Yhtiö on myi koko automaatio- ja testausliiketoiminnan. Mikroaaltoliiketoiminnan Elektrobit myi vuoden 2007 lopussa Senfit Oy:lle. Jo marraskuun alussa vuonna 2006 Elektrobit oli myynyt (matkapuhelin)verkkotestausyksikkönsä englantilaiselle Anite Groupille 85 miljoonalla eurolla. Vuonna 2007 auto-ohjelmistoliiketoimintayksikköön ostettiin FlexRay-teknologiaan erikoistunut saksalainen DECOMSYS Beteiligungs GmbH ja langattomien järjestelmien liiketoimintayksikköön itävaltalainen 7iD Technologies GmbH. JOT Automation myytiin saksalaiselle Rohwedder AG:lle vuonna 2007. Keväällä 2007 brändiuudistuksen yhteydessä Elektrobit otti käyttöön uuden liikemerkin. Uudistuksen myötä Elektrobit Oyj aloitti käyttämään itsestään brändinimeä EB.


title: Bittium

text: Neljännen sukupolven matkaviestinstandardeihin kuuluva WiMAX-verkko osoittautui EB:lle haasteelliseksi, sillä amerikkalaisen Sprint-operaattorin vaikeudet merkitsivät, että yhtiö ajautui rajujen säästötoimenpiteiden kierteeseen. Elektrobit ilmoitti maaliskuussa 2008 luopuvansa langattomien laitteiden eli wct-yksikön ("wireless communications solutions") valmistustoiminasta sekä uudelleen järjestelevänsä radio network solutions -yksikönsä tuotekehitystä seurauksella, että Oulunsalon langattomien viestintätyökalujen yksiköstä irtisanottiin 40 ja Oulun sekä Kajaanin radioverkkoratkaisujen yksiköistä 19 henkeä. Tappiot syvenivät ja myöhemmin lokakuussa 2008 ilmoitettiin lisäsäästöistä, suunnitelluista irtisanomisista hallinnosta ja tukitoiminnoista. J.T. Bergqvist erosi yhtiön palveluksesta marraskuussa 2008, ja hallituksen puheenjohtajaksi palasi yhtiön perustajahenkilö Juha Hulkko. Marraskuun lopussa 2008 yhtiö kertoi 10 miljoonan euron lisäsäästöohjelmasta, jonka seurauksena aloitettiin yt-neuvottelut 80 hengen vähentämisestä Suomesta.


title: Bittium

text: Helmikuun lopussa 2009 yhtiö ilmoitti lopettavansa kustannussäästöjen takia Turun toimipisteensä syyskuun 2009 loppuun mennessä seurauksella, että työpaikat vähenevät 49 hengellä. Elektrobit perustaa yhdessä saksalaisen Audin tytäryhtiö kanssa ajoneuvojen viihde- ja viestintäjärjestelmien ohjelmistoalustan kehitykseen keskittyvän yhtiön. Yhtiö aloittaa heinäkuussa 2009, ja tulee työllistämään noin 60 henkeä.


title: Bittium

text: Kesäkuussa 2009 yhtiön toimitusjohtaja vaihtui, Pertti Korhosen jätettyä tehtävänsä hänen seuraajakseen tuli yhtiön hallituksessa toiminut Jukka Harju.


title: Bittium

text: Marraskuussa 2010 EB haastoi TerreStar Groupin New Yorkissa oikeuteen yhdysvaltalaisen yrityksen 25 miljoonan dollarin veloista suomalaiselle yhtiölle. Elokuussa 2012 tuomioistun hyväksyi EB:n ja TerreStar Corporationin ja eräiden sen etuoikeutettujen osakkeenomistajien välisen ehdollisen sovintosopimuksen TerreStar Corporationin saneerausmenettelyssä, jonka perusteella EB vastaanotti 28.8.2012 lopullisena korvauksena esittämistään vaateista käteisenä 13,5 miljoonaa Yhdysvaltain dollaria. Sovinto ei koske TerreStar Networksin Yhdysvaltain saneerausmenettelyä koskevan lain 11 luvun mukaista edelleen vireillä olevaa purkamismenettelyä eikä sisällä tästä menettelystä mahdollisesti saatavaa jako-osuutta.


title: Bittium

text: Elokuussa 2013 Elektrobit ilmoitti enintään 150 henkilön lomauttamisesta langattoman liiketoiminnan yksiköstä. Lomautusten syyksi ilmoitettiin tilauskannan merkittävä lasku ja niillä tavoitellaan 1,5 miljoonan euron säästöjä.


title: Bittium

text: Vuonna 2015 Elektrobitin autopuolen toiminnot ja EB brändi myytiin Continental AG:lle ja jäljelle jääneen yhtiön nimi muutettiin Bittiumiksi.


title: Bittium

text: Marraskuussa 2016 Bittium ilmoitti laajentavansa toimintaansa terveydenhuollon teknologian tuote- ja palvelualueelle. Ensimmäinen askel toiminnan laajentamisessa oli biosignaalien mittaamiseen ja monitorointiin erikoistuneen Mega Elektroniikka Oy:n hankkiminen marraskuun 10. päivä.


title: Bittium

text: Bittium-tuotteita ovat:


title: Bittium

text: Bittiumilla on myös laaja valikoima T&K-palveluita, kuten konsultaatiota, integrointia, laite- sekä ohjelmistokehitystä liittyen uusimpiin langattomiin teknologioihin sekä käyttösovelluksiin.


title: Dundgovi

text: Dundgovi () on yksi Mongolian 21 provinssista. Se sijaitsee maan keskiosassa Ulan Batorin eteläpuolella ja rajautuu Tövin, Govisümberin, Dornogovin, Ömnögovin ja Övörhangain provinsseihin. Siellä on vuoden 2010 väestönlaskennan mukaan 38 543 asukasta ja sen pinta-ala on 74 700 neliökilometriä. Provinssin pääkaupunki on Mandalgovi.


title: Dundgovi

text: Provinssi jakaantuu 15 pienempään osaan, sumiin. Ne ovat:


title: Tyranni

text:
Tyranni () eli hirmuhallitsija on nykykielenkäytössä hallitsija, joka harjoittaa väkivaltaisiin keinoihin perustuvaa, kauhua herättävää vallankäyttöä. Tällaisesta hirmuhallinnosta käytetään vastaavasti nimeä tyrannia.
Alkujaan antiikin Kreikassa tyranni tarkoitti henkilöä, joka puoluetaisteluissa 600- ja 500-luvuilla eaa. anasti kansan avulla vallan, eikä sanaan sisältynyt moraalista paheksuntaa. Ateenalaisen demokratian kehittyessä 500-luku eaa. tyranni-nimikkeeseen alkoi kuitenkin liittyä nykyisenkaltaisia kielteisiä mielleyhtymiä.


title: Tyranni

text: Nykyään tyrannilla tarkoitetaan yleensä nimenomaan hirmuhallitsijaa. Aristoteleelta on peräisin jaottelu valistuneeseen itsevaltiuteen ja tyranniuteen, jossa valtaa väärinkäytetään alamaisten kaltoin kohtelemiseen. Valistusaikakaudelta lähtien monia vallankumouksia, muun muassa Ranskan suurta vallankumousta ja Yhdysvaltain itsenäistymistä, perusteltiin itsevaltaisen kuninkaan tyrannimaisella vallankäytöllä.


title: Paavo Einiö

text: Paavo Juhani Einiö (13. huhtikuuta 1925 Helsinki – 17. heinäkuuta 2006 Helsinki) oli suomalainen ekonomi, musiikkielämän vaikuttaja ja monitoimimies.


title: Paavo Einiö

text: Paavo Einiö ryhtyi vuonna 1949 uudelleen henkiin herättämänsä "Rytmi"-lehden päätoimittajaksi. Lehti oli toiminut ensimmäisen kerran 1930-luvulla. Päätoimittajana Einiö jatkoi vuoteen 1966. Samanniminen oli myös hänen vuonna 1945 perustamansa ohjelmatoimisto Konserttitoimisto Rytmi.


title: Paavo Einiö

text: Vuonna 1953 Einiö perusti yhdessä Johan ”Mosse” Vikstedtin ja Herbert ”Häkä” Katzin kanssa levy-yhtiön Scandia-Musiikki, jonka levymerkki oli Scandia. Sen ensimmäisellä matriisinumerolla (ks 1) Olavi Virta ja Erik Lindströmin yhtye levytti Lindströmin säveltämän ja Sauvo Puhtilan sanoittaman slowfoxin "Armi". Scandian ensimmäinen ja 1950-luvun suurin hitti oli Annikki Tähden levytys "Muistatko Monrepos'n" vuonna 1955. Tätä seurasivat Tähden "Balladi Olavinlinnasta" ja Brita Koivusen "Suklaasydän". Koivusen kanssa Einiö meni naimisiin vuonna 1955. Vuonna 1960 Einiö otti käyttöön kultalevy-käsitteen Suomessa. Scandia myytiin Fazerille vuonna 1972. Einiö jatkoi Fazerilla vuoteen 1990.


title: Paavo Einiö

text: Einiö alkoi 1950-luvulla järjestää kansainvälisten artistien jazz-konsertteja. Hänen Suomeen tuomiaan artisteja ovat muun muassa Dizzy Gillespie (mm. Dizzy Gillespie Sextet ja myöhemmin Dizzy Gillespie Quintet & John Coltrane Quintet), Ella Fitzgerald, Oscar Peterson, Stan Getz, Duke Ellington, Count Basie, Thelonious Monk, Miles Davis, Ornette Coleman, Sarah Vaughan ja Benny Goodman.


title: Paavo Einiö

text: Televisiossa Paavo Einiö alkoi juontaa syyskuussa 1960 "Nuorten tanssihetki" -musiikkiohjelmaa. Seuraavana vuonna juontajaksi siirtyi hänen pikkuveljensä Antti Einiö. Vuonna 1966 hän järjesti Tom Hertellin kanssa Helsingin Kalastajatorpalla Suomen ensimmäisen discon (nimellä Discoteca, myöhemmin Disco).


title: Paavo Einiö

text: Einiön kiinnostuksen kohteena on ollut myös jalkapallo: hän on ollut HJK:n hallituksessa vuodesta 1973. HJK:n kultaisen ansiomerkin hän sai vuonna 1984 ja Suomen Palloliiton kultaisen ansiomerkin 1997. Hän oli yksi Suomen suurimman tyttöjalkapalloturnauksen, Stadi Cupin perustajajäsenistä. Paavo Einiö oli Jääpallon MM-kilpailujen 1983 ja 1991 järjestelytoimikunnan puheenjohtaja. Hänen veljensä Antti ja Kaarlo Einiö voittivat lukuisia Suomen mestaruuksia maahockeyssa ja menestyivät myös muissa palloilulajeissa.


title: Paavo Einiö

text: Einiö valmistui ekonomiksi vuonna 1948.


title: Paavo Einiö

text: Stadin Slangi ry. valitsi Einiön vuoden 2004 Stadin Kundiksi Helsinki-päivänä 12. kesäkuuta 2004.


title: Paavo Einiö

text: Aivan loppuun asti Einiö kirjoitti helsinkiläisiin kaupunkilehtiin laajoja muistelevia artikkeleita, joissa kertoi muun muassa maahan tuomiensa muusikkojen ja urheilutähtien vierailuista. Einiö kuoli Helsingissä 17. heinäkuuta 2006 sairastettuaan pitkään eturauhassyöpää.


title: Paavo Einiö

text: Paavo Einiö ei ehtinyt nähdä valmiina "Jammaten!"-kirjaansa, joka ilmestyi lokakuun lopussa 2006. Kannet ja taittosuunnitelman hän ehti kuitenkin hyväksyä. "Jammaten!" perustuu osin Einiön "Töölöläinen"-lehteen kirjoittamiin pakinoihin, mutta mukana on myös paljon ennen julkaisematonta tekstiä.


title: Paavo Einiö

text: Paavo Einiön ja Brita Koivusen poika Matti Einiö on työskennellyt Ilta-Sanomien urheilutoimittajana vuodesta 1980.


title: Real Salt Lake

text: Real Salt Lake on yhdysvaltalainen jalkapalloseura, jonka joukkue pelaa Major League Soccer -liigassa. Seuran kotistadion on 20 000 -paikkainen Rio Tinto Stadium Utahin Sandyssä.


title: Real Salt Lake

text: Real Salt Lake kuuluu MLS:n läntiseen konferenssiin. Seura pelasi ensimmäisen kautensa MLS:ssä vuonna 2005. MLS:n pudotuspeleihin se pääsi ensimmäisen kerran kaudella 2008, ja vuotta myöhemmin kaudella 2009 se saavutti liigan mestaruuden. Tuolloin se voitti MLS Cup -loppuottelussa Los Angeles Galaxyn.


title: Real Salt Lake

text: Real Salt Laken pääkilpakumppani on Colorado Rapids. Seurat ovat pelanneet vuodesta 2005 lähtien Rocky Mountain Cupin voitosta. Palkinnon voittaa vuosittain se seura, joka kerää enemmän pisteitä keskinäisistä otteluista MLS:n runkosarjassa.


title: Real Salt Lake

text: Seuran nimi Real (äännetään ) tulee espanjan kielestä ja tarkoittaa ”kuninkaallista”. Espanjassa näin nimettyjä seuroja on useita, tunnetuimpana Real Madrid, jonka kanssa Real Salt Lake on luonut yhteistyösuhteen.


title: Real Salt Lake

text: Real Salt Laken merkittävin kannattajaryhmä on The Loyalists.


title: The Razors Edge

text: The Razors Edge on hard rock -yhtye AC/DC:n albumi, joka julkaistiin lokakuussa 1990. Se oli yhtyeelle menestys, hittisinglejä albumilta olivat muun muassa "Thunderstruck" ja "Moneytalks" - molemmat kappaleita, joista on sittemmin muodostunut vakionumeroita yhtyeen liveshow'ssa.


title: The Razors Edge

text: Albumi nousi toiseksi Billboardin Top 200 -listalla ja se on myynyt Yhdysvalloissa viisi miljoonaa kappaletta.


title: The Razors Edge

text: Uutena jäsenenä yhtyeessä soitti levyllä rumpali Chris Slade. Kaikki kappaleet levyllä ovat Youngin veljesten käsialaa. Koska Johnson oli hiljattain joutunut läpikäymään vaikean avioeron, ensimmäistä kertaa AC/DC:n historiassa Youngin veljekset Angus ja Malcolm myös kahdestaan kirjoittivat kaikki sanoitukset. "The Razor's Edge" julkaistiin remasteroituna vuonna 2003 osana "AC/DC remasters" -sarjaa.


title: Damian Marley

text: Damian Robert Nesta "Jr. Gong" Marley (s. 21. heinäkuuta 1978 Kingston, Jamaika) on jamaikalainen muusikko. Hän on reggaemuusikko Bob Marleyn nuorin poika. Hänen äitinsä on Cindy Breakspeare. Hänen isoin hittinsä on kappale "Welcome to Jamrock", joka on myös elokuvan "Shottas" tunnusmusiikki. Kappaleessa on samplattu reggaelaulaja Ini Kamozen kappaletta "World a reggae", joka sai myös nostetta tästä uudelleenversioinnista.


title: Damian Marley

text: Marley syntyi Jamaikalla Kingstonissa vuonna 1978. Vaikka hän varttui melko köyhissä oloissa, hänestä tuli kunnianhimoinen. Hän halusi jo nuorena laulaa ja tehdä reggaeta, kuten isänsä Bob Marley.


title: Damian Marley

text: Damian Marley on isänsä tapaan taitava muusikko ja on esiintynyt jo 13-vuotiaasta lähtien. Hänen debyyttialbuminsa "Mr. Marley" julkaistiin vuonna 1996, seuraava levy "Halfway Tree" vuonna 2001 ja kolmas albumi "Welcome to Jamrock" syyskuussa 2005. Viimeisenä mainuttu levy on tuonut Gongille kaksi Grammy-palkintoa sekä reggaen historian parhaita albumimyyntilukuja.


title: Iltalypsy

text: Iltalypsy oli suomalainen Yleisradion tuottama, vuosina 1993–2001 valmistunut, Yle TV1 -kanavalla esitetty poliittinen satiirisarja.


title: Iltalypsy

text: Vähän alle neljännestunnin mittainen ohjelma lähetettiin lauantai-iltaisin kello 21.15 alkaen. Sarjaa ohjasivat Liisa Rimpiläinen ja Anne Yrjölä ja sen käsikirjoittajiin kuuluivat ohjaajien lisäksi Liisa Akimoff, Timo Harakka, Heimo Holopainen, Tiina Lepistö, Anu Valve, Taina West ja Katriina Wilska.


title: Iltalypsy

text: Iltalypsy oli mukaelma tyypillisestä suomalaisesta tv-uutislähetyksestä ja siinä juontajat lukivat ajankohtaisten tapahtumien ja poliittisten aiheiden kustannuksella pilailevia satiirisia "uutisia." Ohjelman alkuperäiskokoonpanoon kuuluivat aidot uutisankkurit Riikka Uosukainen ja Jorma Melleri, erikoistoimittaja Aimo Surakka (Jorma Pilke) sekä Karjakko (ohjaaja Liisa Rimpiläinen). Aimo Surakka, joka oli ylisuurine silmälaseineen ja karvalakkeineen parodia 1970-luvun uutistoimittajasta, lähetti tyhjänpäiväisiä raportteja enemmän tai vähemmän kummallisista paikoista. Koska Uosukaisen ja Mellerin esiintymisen Iltalypsyssä pelättiin vaikuttavan heidän uskottavuuteensa oikeassa uutisankkurityössään, heidän tilalleen hankittiin näyttelijät: Eeva Litmanen, joka esitti uutisankkuri Leila Toroskaista ja Heikki Määttänen, joka esitti uutisankkuri Mika Wirtaa 15. tammikuuta 1994 alkaen. Ohjelman päätti Karjakon osuus, jossa poliitikot aidosti esittelivät harrastuksiaan. Kansallispukuinen karjakko vilkuili kameraan epäuskoisen näköisenä kulloisenkin poliitikon esitellessä kokoelmiaan.


title: Iltalypsy

text: Iltalypsyn uutisaiheiden välissä esitettiin pätkiä, joiden kuvamateriaali oli aidoista televisiouutisista, mutta joiden äänimateriaalista osa oli vaihdettu ja näissä vaihdetuissa kohdissa imitoitiin kulloinkin jotakuta samalla hetkellä kuvamateriaalissa esiintynyttä poliitikkoa, tai muuta julkisuuden henkilöä. Ääniä imitoivat Jukka Puotila ja Erja Manto.


title: Iltalypsy

text: Iltalypsyn näyttelijäkaartia uudistettiin vuosina 1996 ja 1998. Uusiksi hahmoiksi otettiin ensimmäisiksi syksyllä 1996 31. elokuuta 1996 alkaen nuorempi uutisankkuripari Jaana Ala-Knaapi-Pesonen (Minna Suuronen) ja Tero Saxman (Taisto Oksanen), josta kaksi vuotta myöhemmin toisiksi lisäksi syksyllä 1998 5. syyskuuta 1998 alkaen kulttuuritoimittaja Diana Juva (Minna Koskela) ja urheilutoimittaja Pertti "Pera" Kartio (Jouko Klemettilä), joiden myötä ohjelmaan tulivat myös kulttuuri- ja urheilu-uutiset. Eeva Litmasen lähdettyä kevään 1999 viimeisestä jaksosta lauantaina 22. toukokuuta 1999 Leila Toroskaisen tilalle nousi Pirkko Harrison (Miitta Sorvali) reilut vuotta myöhemmin lauantaina 9. syyskuuta 2000 kesätauolta palattuaan.


title: Iltalypsy

text: Iltalypsy herätti pahennusta presidentti Martti Ahtisaaressa ja tämän puolisossa Eeva Ahtisaaressa.


title: Iltalypsy

text: Iltalypsy päättyi lauantaina 7. huhtikuuta 2001, jolloin ohjelmapaikan peri "Itse valtiaat" seuraavan viikon lauantai-iltana 14. huhtikuuta 2001.


title: Hammarlandin kirkko

text: Hammarlandin kirkko () eli Pyhän Katariina Aleksandrialaisen kirkko () on Hammarlandissa Ahvenanmaalla sijaitseva keskiaikainen harmaakivikirkko. Kirkon runkohuone on rakennettu 1300-luvun alkupuolella. Yksilaivaisen kirkkosalin harmaakivestä tehty holvaus on saatettu tehdä joitain vuosikymmeniä seinien muuraamisen jälkeen, mikä saattaa johtua 1400-luvun alussa sattuneesta palosta. Tyypiltään ruoteettomat ristiholvit koristeltiin 1460-luvulla kasviaiheisin koristeellisin kalkkimaalauksin. Kirkko on pyhitetty Katariina Aleksandrialaiselle.


title: Hammarlandin kirkko

text: Vuoden 1837 korjauksessa muun muassa suurennettiin runkohuoneesta kirkon kuoriin johtavaa holviaukkoa. Samalla myös peitettiin keskiaikaiset kalkkimaalaukset. Näin tehtiin myös monissa muissa uskonpuhdistusta edeltävältä ajalta peräisin olleissa kirkoissa. Seinämaalaukset restauroitiin esiin vuosina 1913 ja 1960 tehdyissä korjauksissa.


title: Hammarlandin kirkko

text: Kirkossa on istumapaikat 350 henkilölle. Kirkon urut ovat peräisin vuodelta 1977 ja ne on rakentanut Hans Heinrich. Alttaritaulu on R. W. Ekmanin 1869 maalaama "Kristuksen kirkastus". Kirkossa on kalkkikivinen kastemalja, jonka arvellaan olevan peräisin 1200-luvulta, joitakin 1400-luvulta peräisin olevia puuveistoksia sekä vuodelta 1650 saarnatuoli ja suunnilleen samanikäinen ns. piispanpenkki. Kirkon kaksi kelloa ovat vuosilta 1778 ja 1883.


title: Hammarlandin kirkko

text: Kaksi saatananpalvojiksi itseään kutsunutta nuorta tyttöä yritti polttaa kirkon polttopulloin 25. helmikuuta 2010. Kirkon vahingot jäivät vähäisiksi automaattisen palohälytyksen ja paikallisten vapaapalokuntien ripeiden toimien ansiosta.


title: Hammarlandin kirkko

text: Kirkon lounaispuolella olevassa metsikössä on rautakauden aikainen kalmisto.


title: Luettelo Suomen ilmavoimien lento-onnettomuuksista

text:
Tämä luettelo kattaa sodan tai rauhan aikaiset miehistön kuolemaan johtaneet tai lentokoneen merkittävään vaurioitumiseen tai tuhoutumiseen johtaneet lento-onnettomuudet vuosina 1918–2013, mutta ei taistelutoimissa tuhoutuneita koneita.Onnettomuuksia oli lyhyenä aikana suhteellisen paljon ottaen huomioon koneiden vähäinen käyttö:
Utin lentokalustosta ei menetetty yhtään konetta kuolemaan johtaneessa lento-onnettomuudessa talvisodan aikana.. Muut tiedot puuttuvat.
Moskovan rauhansopimuksen noin 15 kuukauden aikana tapahtui 30 kuolemaan johtanutta lento-onnettomuutta eli likimain kaksi kuukaudessa.


text: Alla oleva luettelo kattaa vakavat lento-onnettomuudet. Luettelossa on tappiot, jotka eivät ole aiheutuneet vihollisen tai oman taistelutoiminnan vuoksi. Luettelossa ei ole kaikkia tappiota, jotka ovat aiheutuneet esim. pakkolaskun jälkeen miinaan astumisista tai hukkumisista. Muutamassa tapauksessa (esim. 25.6.1941 HC-453, 10.12.1941 FK-92, 8.1.1942 FR-99 ja 15.4.1942 BL-154, BL-157 ja BL-159, sekä 23.5.1942 FR-125, 28.8.1942 FK-97, 7.11.1942 BL-152, 19.–20.2.1943 DN-53, DN-65 ja DB-15 ovat voineet saada taisteluvaurioita Sekehen pommituksessa; 7.4.1943 GL-273; 12.8.1944 MS-648 ja 15.6.1944 JK-264) koneen tuho on voinut aiheutua vihollisen tulen vaikutuksesta, mutta ei välittömästi vaan paluulennon aikana, nämä eivät ole todellisia lento-onnettomuuksia vaan taisteluvahinkoja.


text: Sodan alku:


text: Vuosi 1942


text: Vuosi 1943


text: Vuosi 1944


text: Esimerkki lento-onnettomuudesta, jossa ohjaaja ei kuole tai vammaudu, mutta kone tuhoutuu:


text: Lapin sota ei käyttänyt ilma-asetta paljoa syksyn ja talven huonon lentosään ja lentokenttien huonon käytettävyyden vuoksi. 18 tuhoutuneesta lentokoneesta kolme tuhoutui kuolemaan johtaneissa lento-onnettomuuksissa:


text: Näiden lisäksi tuhoutui neljä lentokonetta onnettomuuksissa, joissa ihmisiä ei kuollut. Taistelumenetyksiä oli siten 11 konetta.16 kuolemaan johtanutta onnettomuutta noin neljän vuoden aikana, joista 11 ohjaajan virheet merkittävimmässä roolissa. Kahdessa tapauksessa kyse oli koukkimisesta. Kuudessa onnettomuudessa moottori oli osasyy tuhoon. Vain 1945 ja 1946 tapahtui onnettomuuksia talvisäässä.Fouga Magister oli käytössä vuosina 1959–1986, ja konetyypille sattui 21 onnettomuutta.


text:
Koneen, mutta ei miehistön, tuhoon johtaneet onnettomuudet, mm.
Pelkästään koneen tuhoutumiseen johtaneita onnettomuuksia 1970-luvulla olivat mm seuraavat:1970-luvulla tapahtui Ilmavoimissa 12 kuolemaan johtanutta lento-onnettomuutta, joista yhdeksän oli FM-koneille tapahtuneita, yksi MiG-21-onnettomuus, yksi SF-onnettomuus ja yksi DO-suuronnettomuus.


text: Vuosina 1976–2010 tapahtui neljä kuolemaan johtanutta BAe Hawk-onnettomuutta koneen ollessa miltei yhtä paljon käytetty kone kuin FM 1960- ja 1970-luvuilla. Tämä kuvastaneen lentokulttuurin muutosta Ilmavoimissa 1970-luvun jälkipuolelta alkaen ja Hawkin hyvää ohjattavuutta. Lentonäytösten määrä laski samaan aikaan, lentonäytösten varokorkeudet nousivat muutamista metreistä useisiin kymmeniin metreihin. Vuosina 1974-2000 Saab J 35 Drakenille tapahtui yksi kuolemaan johtanut onnettomuus. Vuosina 1978-1998 MiG-21-koneilla tapahtui kuusi onnettomuutta. Hornet-kaluston käytön aikana hävittäjien onnettomuudet vähenivät.


text: Kuolemaan johtaneet onnettomuudet


text: Koneen tuhoon tai merkittävään vaurioitumiseen johtaneet muut onnettomuudet:


text: Kuolemaan johtaneet onnettomuudet olivat:


text: Koneen tuhoon johtaneet muut onnettomuudet:


text: Kuolemaan johtanut onnettomuus:


text: Kuolemaan johtanut onnettomuus:Koneen tuhoon johtanut onnettomuus:


title: Siipat

text: Siipat ("Vespertilionidae") on suurin ja tunnetuin lepakkojen ("Chiroptera") heimo, jonka 300 eri lajia ovat jakaantuneet ympäri maailmaa. Osa näistä on alkuperäisiä Euroopan ja Pohjois-Amerikan asukkaita. Kaikki Suomessa asuvat lepakot kuuluvat siippoihin.


title: Siipat

text: Melkein kaikki siipat ovat hyönteissyöjiä. Poikkeuksena ovat jotkut "Myotis" ja "Pizonyx" -sukujen lajit, jotka pyydystävät kaloja, ja isommat "Nyctalus"-suvun lajit, joiden tiedetään pyydystävän pieniä varpuslintuja lennosta. Esimerkiksi Euroopan suurin lepakkolaji, jättiläislepakko ("Nyctalus lasiopterus") siirtyy säännöllisesti keväisin ja syksyisin syömään sen elinalueen ohi kulkevia muuttolintuja. Siippojen koko vaihtelee kolmesta sentistä 13 senttiin.


title: Siipat

text: Nisäkäsnimistötoimikunta ehdotti lajille uutta nimeä "aitolepakot".


title: Antti Einiö

text: Antti Väinö Einiö (s. 17. marraskuuta 1935 Helsinki) on suomalainen musiikkielämän vaikuttaja ja monitoimimies, joka on tunnettu erityisesti isojen stadionkonserttien promoottorina. Paavo Einiö ja Kaarlo Einiö olivat hänen isoveljiään. Antti Einiö valmistui ekonomiksi Helsingin kauppakorkeakoulusta 1957.


title: Antti Einiö

text: Antti Einiö aloitti Paavo-veljensä apuna 1950-luvulla levy-yhtiö Scandiassa ja tämän järjestämissä jazz-konserteissa. Vuonna 1959 hänet nimettiin Nor-Disc-levymerkin toimitusjohtajaksi, jossa tehtävässä hän oli vuoteen 1964. Sen jälkeen hän levytti itse pari singleä, joista parhaiten muistetaan "Farmer John" vuodelta 1964. Ruotsalainen Hep Stars otti kappaleen ohjelmistoonsa kuultuaan Andy & The Islanders -nimellä tehdyn version.


title: Antti Einiö

text: Vuosina 1961–1967 hän toimi veljensä aloittaman televisio-ohjelman "Nuorten tanssihetki" juontajana. Tanssihetkessä vierailivat muun muassa Cat Stevens, Small Faces, Sonny & Cher ja Jimi Hendrix.


title: Antti Einiö

text: Vuonna 1968 Antti ja Paavo Einiö perustivat ohjelmatoimiston Artistit, joka toimi 1970-luvun lopulle asti, kunnes verottaja haki sen konkurssiin maksamattomien verojen vuoksi. Yhtiö myi muun muassa Tapani Kansan, Jouko ja Kostin, Pepe & Paradisen, Katri Helenan, Wigwamin ja Tasavallan Presidentin esiintymisiä.


title: Antti Einiö

text: Antti Einiö toi myös 1970-luvulla maahan veljensä tavoin kansainvälisiä tähtiä, kuten Gary Glitterin ja Abban. Tätä hän teki ruotsalaisen EMA-Telstar-ohjelmatoimiston lukuun, mutta kun Artistit meni konkurssiin, Einiö perusti Paavo-veljensä kanssa Metronomen, joka keskittyi ulkomaisiin esiintyjiin. Metronome toi maahan Bob Dylanin, Dire Straitsin ja Eric Claptonin. Yritys kaatui maksamattomiin lähdeveroihin.


title: Antti Einiö

text: 1980-luvun puolivälissä Einiö perusti konsulttiyhtiö ShowCo:n (Show Consultants), joka alkoi järjestää muun muassa isoja stadionkonsertteja, ensimmäisenä Dire Straitsin konsertin vuonna 1992 Olympiastadionilla. Tätä seurasivat Tina Turner, ZZ Top, Frank Sinatra, Pretenders, Sting, Iron Maiden, Eurythmics, Metallica, The Rolling Stones ja viimeisenä vuonna 1997 Michael Jackson. ShowCo oli yhteistyössä Pori Jazzien kanssa 1986–2002 ja tuotti Poriin muun muassa James Brownin ja Ringo Starrin). EMA-Telstar yhteistyön siirryttyä ShowCo:lta Welldonelle Antti Einiö järjesti konsertteja yrityksensä BestConcerts nimissä Eastway-yhtiön kanssa.


title: Antti Einiö

text: Kaarlo-veljensä tavoin myös Antti Einiö menestyi maahockeyn ja jääpallon pelaajana. Kesälajissaan hän voitti Nuijamiesten ja Huovien joukkueessa 19 Suomen mestaruutta vuosina 1953–1982 ja pelasi 16 maaottelua. Talvilajissaan hän edusti Käpylän Urheilu-Veikkoja ja voitti Suomen mestaruuden vuosina 1958 ja 1959, SM-hopeaa vuosina 1956 ja 1961 sekä SM-pronssia vuosina 1957, 1960 ja 1962.


title: Antti Einiö

text: Antti Einiö on suomentanut Nat Shapiron ja Nat Hentoffin kirjan "Hear Me Talkin to Ya". Kirja julkaistiin suomeksi vuonna 1958 nimellä "Jazzin vaiheita". Lisäksi Tomi Lindblom on kirjoittanut Einiön elämäkerran "Rokkia ikä kaikki" (2014).


title: Metsäntaka

text: Metsäntaka (vepsäksi Mecäntaga, ) on pieni vepsäläiskylä Soutjärvellä Karjalan tasavallan vepsäläisalueella. Kylä sijaitsee pienen Saraijärven pohjoisrannalla. Kylä kukoisti 1930-luvulla, kunnes se lähes autioitui jatkosodan aikana. Neuvostoaikana kylä tuhoutui lähes täysin ja nykyisin alueella on tullut ekologista uudisasutusta.


title: Northrop XB-35

text:
Northrop XB-35 oli kokeellinen raskas pommikone, ja ensimmäinen lentävä siipi, joka kehitettiin Yhdysvaltain ilmavoimien käyttöön.
Koneen ensilento oli 25. kesäkuuta 1946.


title: Northrop XB-35

text: Konetta valmistettiin muutama prototyyppi, mutta operatiiviseen käyttöön sitä ei koskaan hyväksytty. Samalla periaatteella rakennettiin myöhemmin kokeellinen YB-49.


title: Northrop XB-35

text: Valmistetut prototyypit romutettiin testien jälkeen.


title: Rauni Ranta

text: Rauni Kaarina Ranta (oik. Hellström; 4. joulukuuta 1928 Viipuri – 29. tammikuuta 2019 Helsinki) oli Yleisradion Radioteatterin kuunnelmaklassikon "Knalli ja sateenvarjo" löytäjä ja toinen ohjaaja.


title: Rauni Ranta

text: Rauni syntyi musiikkiperheeseen: isä oli säveltäjä Sulho Ranta ja äiti laulajatar Elli Ranta. Rauni Rannan tie vei teatterikouluun ja teatteriin, josta hän löysi puolisonsa näyttelijä Kauko Helovirran. 1970-luvulla Ranta siirtyi Yleisradioon ohjaamaan viihdekuunnelmia.


title: Abruzzo

text: Abruzzo on alue Keski-Italian itärannikolla. Sitä rajaavat alueet ovat Marche pohjoisessa, Lazio lännessä ja lounaassa sekä Molise kaakossa. Idässä Abruzzo rajautuu Adrianmereen. Vuoteen 1963 saakka se oli osa "Abruzzi e Molisen" aluetta yhdessä Molisen kanssa. Sana "Abruzzi" on monikko sanasta Abruzzo ja juontaa juurensa ajalta, jolloin Bourbonit hallitsivat aluetta nimellä "Lähempi Abruzzo" ja "Kauempi Abruzzo".


title: Abruzzo

text: Alueen pääkaupunki on L'Aquila. Alue on jakautunut neljään provinssiin: L'Aquilaan (pinta-alaltaan suurin), Teramoon, Chietiin (asukasluvultaan suurin) ja Pescaraan, Abruzzon taloudelliseen keskukseen. Nämä neljä maakuntaa muodostuvat 305 kunnasta. Asukkaita alueella on noin 1,3 miljoonaa.


title: Abruzzo

text: Alue on kooltaan 10 794 km², josta lähes kaksi kolmasosaa on vuoristoa. Loput alueesta on kukkuloita, jotka laskeutuvat alas kapealle kaistaleelle tasankoa, joka kattaa suurimman osan 129 kilometriä pitkästä Adrianmeren rantaviivasta. Apenniinien vuoristo kulkee läpi Abruzzon, ja alueen korkeimmat kohdat ovat Gran Sasso (2 914 m) ja Maiella Massif (2 795 m). Suurimmat joet ovat Aterno-Pescara, Sangro ja Tronto.


title: Abruzzo

text: Kolmasosa alueesta on osa kansallispuistoa tai alueellista puistoa. Mm. seuraavat puistot sijaitsevat osittain tai kokonaan Abruzzossa:


title: Abruzzo

text: Suojelluilla alueilla on harvinaisia eläimiä ja kasveja, kuten ruskeakarhu, susi ja gemssi.


title: Abruzzo

text: Alueen luonto on kaunista ja historia laajaa, mutta massaturismi on vasta hiljattain löytänyt tiensä Abruzzoon. Etenkin L'Aquilan ympärillä on pieniä keskiaikaisia kaupunkeja ja linnoja. Vuoristojen ansiosta alueelta löytyy myös laskettelukeskuksia. Alueella tuotetaan viiniä.


title: Matti Sarapaltio

text: Matti Tapani Sarapaltio, "Saara" (12. marraskuuta 1940 Riihimäki – 23. huhtikuuta 2014 Las Palmas, Espanja) oli suomalainen muusikko sekä äänentoistoalan asiantuntija ja yrittäjä, joka erikoistui 1970-luvulta alkaen musiikkifestivaalien ja muiden suurten yleisötapahtumien äänentoistotekniikkaan.


title: Matti Sarapaltio

text: Sarapaltio rakensi ensimmäisen kuuden watin vahvistimensa levysoitintaan ja viuluaan varten vuonna 1953. Pari vuotta myöhemmin hän rakensi kaikki vahvistimet koululaisyhtyeelle, jossa itse soitti viulua.


title: Matti Sarapaltio

text: Sarapaltio aloitti työuransa Leo Lindblomin yhtyeen saksofonistina. Saksofonia hän soitti monissa muissakin yhtyeissä, joissa säesti muiden muassa Olavi Virtaa. Hän toimi Yleisradiossa äänitarkkailijana kunnes siirtyi Akkuteollisuus Oy:n äänittäjäksi Electrovox-studioille vuonna 1965. 1960-luvun loppupuoliskolla Sarapaltio alkoi rakentaa kotonaan kitara-, basso- ja laulukaappeja ja miksauspöytiä. Vuonna 1968 tätä toimintaa varten hän perusti Audiotronin äänitekniset laboratoriot -yrityksen. Akkuteollisuuden studio lopetti toimintansa vuosikymmenen lopulla.


title: Matti Sarapaltio

text: Vuonna 1973 Sarapaltio lopetti muusikon työt kokonaan ja muutti äänilaitevalmistus- ja vuokrausyrityksensä MS Audiotron Ky:ksi. Samana vuonna hän avasi myymälän Helsingin Ruskeasuolle. Yritys alkoi tuoda Fenderin ja Peaveyn tuotteita maahan sekä hoitaa äänentoisto- ja miksausasioita Pori Jazzissa, Ruisrockissa ja muissa suurissa yleisötapahtumissa. Yhtiötoveriksi tuli diplomi-insinööri Peter Stråhlman, joka oli yrityksessä vuoteen 1980 kunnes perusti oman Studiotec-nimisen saman alan yrityksen.


title: Matti Sarapaltio

text: 1980-luvun alussa MS Audiotron työllisti parhaimmillaan 80 vakituista työntekijää ja kymmeniä keikkatyöntekijöitä. Kaksi vuotta Sarapaltio julkaisi myös Musiikkiuutiset-lehteä, jonka päätoimittajana toimi Tommi Liuhala. Pikkuhiljaa Sarapaltion yritys lopetti festivaalien äänentoistovuokrauksen ja keskittyi esitystekniikkaan. Yritys toimitti ääntä, valoa ja näyttämötekniikkaa erilaisiin esiintymistiloihin (muun muassa Oopperataloon).


title: Matti Sarapaltio

text: Vuodesta 1992 yritys on ollut Audiotron Oy ja vuodesta 1996 se on toiminut yhden miehen äänentoiston konsulttiyrityksenä. Suuri osa äänentoistoalan ammattilaisista on jossain vaiheessa ollut Audiotronilla Sarapaltion opissa.


title: Matti Sarapaltio

text: Sarapaltio oli mukana perustamassa musiikkikasvatusta edistävää Musisoi-yhdistystä ja nimitettiin sen työtä jatkavan JaSeSoi-yhdistyksen kunniajäseneksi 1996.


title: Matti Sarapaltio

text: Sarapaltio vietti eläkepäiviään Las Palmasissa ja osallistui siellä asuvien suomalaisten yhdistystoimintaan.


title: Basilicata

text: Basilicata on hallinnollinen alue Etelä-Italiassa. Siellä on noin 580 000 asukasta. Alueen pääkaupunki on Potenza.


title: Basilicata

text: Basilicata on vuoristoista seutua. Apenniinien eteläisimmät osat ulottuvat Basilicataan. Vulturen alue Basilicatan pohjoisosassa on tuliperäistä – seudulle nimen antanut Monte Vulture on sammunut tulivuori.


title: Basilicata

text: Vuorisen maaston takia Basilicata on syrjäistä seutua. Se on myös Italian köyhmpiä alueita: alueen kansantuote on noin 70 prosenttia maan keskimääräisestä tasosta. Taloustilanne on kohentunut muun muassa öljyntuotannon ansiosta. Basilicatan alue on Manner-Euroopan suurin öljyntuotantoalue, jolla tuotetaan 6 prosenttia Italian öljyn tarpeesta ja 69 prosenttia maan öljyn tuotannosta. Kenttien hyödyntäminen alkoi 90-luvulla ja houkutteli useita tehtaita, jotka asettuivat erityisesti Vulturen alueelle.


title: Basilicata

text: Myös turismi on kasvanut huomattavasti viime vuosina. Materasta on tullut maailmanlaajuisesti tunnettu turistikohde. Sen kivikaudelta asti asutut luolat ovat Unescon maailmanperintökohde.


title: Club Deportivo Chivas USA

text: Club Deportivo Chivas USA oli yhdysvaltalainen jalkapalloseura, jonka joukkue pelasi Major League Soccerissa kaudet 2005–2014. Seuran kotistadion oli StubHub Center, joka sijaitsee Carsonin kaupungissa Los Angelesin piirikunnassa Kaliforniassa. Samalla stadionilla pelaa myös toinen Los Angelesin alueen MLS-seura Los Angeles Galaxy. Chivas USA kuului MLS:n läntiseen konferenssiin.


title: Club Deportivo Chivas USA

text: Chivas USA oli lempinimellä Chivas tunnetun meksikolaisen Club Deportivo Guadalajaran sisarseura. Sen omistivat meksikolainen liikemies ja elokuvatuottaja Jorge Vergara ja Antonio Cué Sánchez-Navarro, joka toimi seuran puheenjohtajana. Chivas USA:n kohderyhmänä olivat latinot, erityisesti amerikanmeksikolaiset. Seuran pääkieli oli espanja ja myös monet seuran pelaajista olivat espanjankielisiä.


title: Club Deportivo Chivas USA

text: Chivas USA pääsi MLS:n pudotuspeleihin neljästi ensimmäisen viiden kautensa aikana, mutta putosi sitten läntisen konferenssin hännille ja menetti suosiotaan. MLS osti seuran helmikuussa 2014, ja sen toiminta lakkautettiin kauden 2014 jälkeen. Kaudella 2018 sen korvaa uusi seura Los Angeles FC.


title: Club Deportivo Chivas USA

text: Seura aloitti MLS:ssä kaudella 2005. Sen ensimmäisenä päävalmentajana toimi kokenut alankomaalainen Thomas Rongen, joka oli aiemmin valmentanut muun muassa D.C. Unitedia ja New England Revolutionia. Rongen joutui kuitenkin väistymään päävalmentajan paikalta huonon alkukauden jälkeen (yksi voitto, yksi tasapeli ja kahdeksan tappiota) ja hänen seuraajakseen palkattiin alankomaalainen Hans Westerhof; Rongen jatkoi kuitenkin edelleen Chivasin urheilutoimenjohtajana. Seuran loppukausikaan ei sujunut erityisen hyvin ja Chivas jäi lopulta koko liigan viimeiseksi.


title: Club Deportivo Chivas USA

text: Kaudella 2006 Chivas USA:n päävalmentajana toimi menestyksekäs yhdysvaltalaisvalmentaja Bob Bradley, jonka valmennuksessa seura sijoittui runkosarjassa läntisen konferenssin kolmanneksi edeten näin ensimmäistä kertaa pudotuspeleihin; seuran pudotuspelitaival katkesi kuitenkin jo puolivälierissä. Kauden jälkeen Bradley jätti seuran valmennuksen tultuaan nimetyksi Yhdysvaltain jalkapallomaajoukkueen päävalmentajaksi.


title: Club Deportivo Chivas USA

text: Bradleyn korvaajaksi nimitettiin serbialaissyntyinen, Yhdysvaltain kansalaisuuden myöhemmin saanut entinen jalkapalloilija Preki (oik. Predrag Radosavljević).


title: Emilia-Romagna

text: Emilia-Romagna on hallinnollinen alue Pohjois-Italiassa. Se sijaitsee Pojoen eteläpuolella ulottuen Pohjois-Italian poikki Adrianmereltä länteen lähelle Genovanlahtea.


title: Emilia-Romagna

text: Emilia-Romagna muodostuu kahdesta historiallisesta maakunnasta: Emiliasta ja Romagnasta. Siellä on noin neljä ja puoli miljoonaa asukasta. Pääkaupunki on Bologna; muita merkittävimpiä kaupunkeja ovat Parma, Reggio nell'Emilia ja Ravenna.


title: Emilia-Romagna

text: Pääasiallinen elinkeino on pitkään ollut maanviljely, ja alue on myös tunnettu ruokakulttuuristaan. Myös teollisuus ja turismi ovat tärkeitä ja elinvoimaisia.


title: Emilia-Romagna

text: Emilia-Romagna on jaettu yhdeksään maakuntatason alueeseen: kahdeksaan maakuntaan ja yhteen metropolikaupunkiin:


title: Galina Višnevskaja

text: Galina Pavlovna Višnevskaja o.s. Ivanova (, 25. lokakuuta 1926 Leningrad – 11. joulukuuta 2012 Moskova) oli venäläinen sopraano, joka tuli maailmankuuluksi loisteliaan, mutta dramaattisen uransa ansiosta. Hänellä oli tumma ja voimakas ääni, jonka avulla hän toi useisiin rooleihin uutta puhtia.


title: Galina Višnevskaja

text: Višnevskajan ensimmäinen rooli oli "Jevgeni Oneginin" Tatjana Moskovan Bolšoi-teatterissa. Tämän jälkeen hän esiintyi useissa rooleissa Venäjällä, Euroopassa ja Yhdysvalloissa. 1960-luvulla Višnevskaja esiintyi kuuluisissa rooleissa muun muassa La Scalassa, Metropolitanissa ja Covent Gardenissa.


title: Galina Višnevskaja

text: Višnevskaja oli aikoinaan naimisissa kuuluisan venäläisen sellisti Mstislav Rostropovitšin kanssa, ja heillä oli kaksi lasta. Višnevskaja ja hänen puolisonsa joutuivat Neuvostoliitossa epäsuosioon, koska Rostropovitš puolusti julkisesti kirjailija Aleksandr Solženitsynia. He muuttivat Neuvostoliitosta länteen vuonna 1974. Heiltä vietiin Neuvostoliiton kansalaisuus vuonna 1978. He saivat Yhdysvaltojen kansalaisuuden, mutta Neuvostoliiton romahdettua heille myönnettiin jälleen Venäjän kansalaisuus.


title: Galina Višnevskaja

text: Galina Višnevskaja joutui kokemaan Neuvostoliiton kurjuuden. Kirjassaan "Galina: venäläinen tarina" (1984) hän kuvaili kirjavaa elämäänsä ja myös sitä, kuinka hän rakasti Venäjää – kaikesta huolimatta.


title: Galina Višnevskaja

text: Rostropovitš ja Višnevskaja perustivat vuonna 1991 säätiön, joka huolehtii venäläisten lasten ja nuorten hepatiitti B -rokotuksista.


title: Junnutonni

text:
Junnutonni oli vuonna 1991 Kolmoskanavalla lähetetty suomalainen televisiosarja, joka perustui Spede Pasasen kehittämään Kymppitonni-ohjelmaformaattiin. Junnutonnin kilpailijoina olivat alle 12-vuotiaat lapset.
Kymppitonnin tapaan Junnutonnin juonsi Riitta Väisänen.


title: Junnutonni

text: Vuosikausia Spede sai postia nuorilta, jotka tahtoivat mukaan Kymppitonniin. Kun lapsia ei voitu ottaa mukaan aikuisten Kymppitonniin, Spede päätti tehdä lapsille oman ohjelman. Ohjelmaan kilpailemaan päässeet lapset valittiin eri puolilla Suomea kouluissa järjestetyissä karsinnoissa. Junnutonnin voittosummat olivat vähän pienemmät kuin aikuisten Kymppitonnissa. Summat olivat 300, 100 ja 50 markkaa.


title: Junnutonni

text: Ensimmäinen Junnutonni esitettiin 15. tammikuuta 1991.


title: Liguria

text: Liguria on hallinnollinen alue Luoteis-Italian rannikolla, Ranskan rajalla. Se on kolmanneksi pienin Italian hallinnollisista alueista. Piemonten hallinnollinen alue sijaitsee siitä pohjoiseen, Emilia-Romagnan ja Toscanan alueet siitä itään. Liguria koostuu neljästä maakuntatason alueesta: kolmesta maakunnasta (Imperia, La Spezia, Savona) ja Genovan metropolikaupungista.


title: Liguria

text: Ligurian rannikko muodostaa Italian Rivieran, luoteessa Liguria ulottuu Alpeille ja koillisessa Apenniineille. Asukkaita on vajaat 1,6 miljoonaa. Pääkaupunki on Genova.


title: Liguria

text: Muinaiset liguurit asuttivat Välimeren rannikkoa Rhônejoelta Arnojoelle, mutta myöhemmin keltit – roomalaisittain gallialaiset – saapuivat alueelle synnyttäen galloliguurisen kulttuurin. Varhaisina aikoina aluetta asuttivat myös foinikialaiset, kreikkalaiset ja karthagolaiset. Alue liitettiin virallisesti osaksi Rooman valtakuntaa 200-luvulla eaa.


title: Liguria

text: Keskiajalla Genova siirtyi hitaasti valta-asemaan suurimmassa osassa Liguriaa ja hallitsi aluetta pitkään lukuun ottamatta paria katkosta 1400- ja 1500-luvuilla, jolloin alue oli Milanon herttuan tai Ranskan valtakunnan alaisuudessa. Vuonna 1796 Ranskan vallankumouksen kenraali Napoleon Bonaparte julisti alueen Ligurian tasavallaksi. Ligurian tasavalta oli kuitenkin lyhytikäinen, ja Ranska yhdisti sen itseensä jo vuonna 1805. Napoleonin sotien loputtua vuonna 1815 Sardinian kuningaskunta siirtyi hallitsemaan aluetta.


title: Liguria

text: Alueella vallitsee leuto meri-ilmasto: kesän lämpö jää 25 asteen tuntumaan, ja talvella on harvoin pakkasta muualla kuin sisämaan vuoristoissa. Sadetta voi olla ajoittain hyvinkin paljon; rannan lähellä sijaitsevat vuoristot synnyttävät orografista sadetta, joten Genovassa voi sataa jopa 2 000 mm vuodessa. Muilla alueilla sademäärät ovat normaalia Välimeren tasoa (500–800 mm).


title: Liguria

text: Suuresta väkitiheydestä huolimatta metsät peittävät yli puolet alueesta.


title: Liguria

text: Pesto ja focaccia ovat Ligurian tyypillisiä ruokaerikoisuuksia. Alueella puhutaan italian kielen lisäksi myös liguurin kieltä.


title: Marche

text: Marche on hallinnollinen alue Italian keskiosassa. Sen pääkaupunki on Ancona. Alue muodostuu viidestä maakunnasta, joilla ei ole juuri yhteistä historiaa tai kulttuuria, sillä kukkulat ovat erottaneet jokilaaksot ja kapeat rantakaistaleet toisistaan. Joista suurin on Metauro. Marchessa on noin 1,5 miljoonaa asukasta.


title: Marche

text: Ancona on alueen ainoa varsinainen satama, mutta pienillä paikkakunnilla on harjoitettu kalastusta ja Marchen alueen nuoret miehet ovat tyypillisesti värväytyneet Italian laivastoon.


title: Molise

text: Molise on hallinnollinen alue Keski-Italiassa. Vuoteen 1963 saakka se oli osa "Abruzzi e Molisen" aluetta yhdessä Abruzzon kanssa. Alueella on noin 310 000 asukasta, joista osa on etnisesti kroatialaisia tai albanialaisia.


title: Molise

text: Molisen pääkaupunki on Campobasso. Muita suuria kaupunkeja ovat Isernia ja Termoli.


title: Molise

text: Alueella on runsaasti linnoja ja lukuisia luostareita. Campitello Matesen hiihtokeskuskessa on eniten lunta koko Keski- ja Etelä-Italiassa.


title: Piemonte

text: Piemonte () on hallinnollinen alue Luoteis-Italiassa. Sen pääkaupunki on Torino. Alueella on 4,4 miljoonaa asukasta. Alueen virallinen kieli on italia.


title: Piemonte

text: Alpit reunustavat Piemontea pohjoisessa ja lännessä, Apenniinit etelässä ja Pojoen laakso idässä. Sillä on raja Sveitsin ja Ranskan sekä Aostanlaakson, Emilia-Romagnan, Ligurian ja Lombardian alueiden kanssa.


title: Piemonte

text: Piemonte on hyvin vuoristoinen alue. Alueen pinta-alasta 43,3 % on vuoristoa, 30,3 % kukkuloita ja 26,4 % tasankoa. Korkein huippu on Grenzgipfel (4 618 m) Sveitsin rajalla. Piemonten pinta-alasta on luonnonsuojelualueita 7,6 %.


title: Piemonte

text: Italian pisin joki Po virtaa alueen halki. Useimmat alueen pienemmät joet laskevat Pojokeen. Alueella on useita jäätiköiden muovaamia järviä. Suurin niistä on Maggiore (212 km², osittain myös Lombardian ja Sveitsin alueella), joka on yksi Italian suurimmista järvistä.


title: Piemonte

text: Piemonte on pinta-alaltaan Italian toiseksi suurin alue Sisilian jälkeen.


title: Piemonte

text: Piemonte jakautuu kahdeksaan maakuntatason alueeseen: Torinon metropolikaupunkiin ja seitsemään maakuntaan. Piemontessa on 1 206 kuntaa.


title: Piemonte

text: Piemonten alueella oli asutusta jo nuoremmalla kivikaudella. Albasta, Ivreasta ja Susan laaksosta on löydetty kivikautisia työkaluja.


title: Piemonte

text: Rooman vallan aikana nykyinen Piemonten alue jakautui Gallia Cisalpinan ja Rooman provinssien Alpes Cottiae, Alpes Maritimae ja Alpes Poenninae alueille. Roomalaisen aikakauden katsotaan päättyneen alueella Pollentian taisteluun vuonna 402.


title: Piemonte

text: Varhaiskeskiajalla Länsi-Rooman romahdettua aluetta hallitsivat vuoroin muiden muassa burgundit ja ostrogootit. 500-luvun puolessa välissä Bysantti valtasi alueen, mutta menetti sen jo vuonna 568 langobardeille.


title: Piemonte

text: Vuonna 1046 Piemonte liitettiin Savoijin ruhtinaskuntaan. Vuonna 1563 Herttua Emanuele Filiberto siirsi valtaistuimensa Chambérystä Torinoon. Vuonna 1720 Savoijin herttuasta tuli Sardinian kuningas ja vuonna 1743 Piemonte ja Sardinian kuningaskunta yhdistettiin. Pääkaupunki oli Torino.


title: Piemonte

text: Napoleon valloitti Piemonten vuonna 1796. Alueelle perustettiin Ranskan satelliittivaltioksi Alban tasavalta, joka liitettiin Ranskaan 1801. Piemonte palautettiin Sardinian kuningaskunnalle 1814.


title: Piemonte

text: Piemontella oli merkittävä rooli Italian yhdistymisessä ("Risorgimento") 1859–1861. Savoijin kuninkaasta tuli Italian kuningas vuonna 1861. Torino oli yhdistyneen Italian pääkaupunki vuoteen 1865 asti, jolloin Firenzestä tuli Italian pääkaupunki. Muistutuksena Piemonten historiallisesta roolista Italian kruununprinssin titteli oli Piemonten prinssi.


title: Piemonte

text: 1960-luvulla Monte Biancon ja Gran San Bernardon maantietunneleiden avaaminen paransi merkittävästi Piemonten yhteyksiä muuhun Länsi-Eurooppaan.


title: Piemonte

text: Piemonten alavat osat ovat viljavaa maanviljelysmaata. Siellä viljellään muun muassa vehnää, riisiä, vihanneksia ja viinirypäleitä. Piemonte on yksi Italian merkittävistä viinintuotantoalueista. Alueella on 700 km² viinitarhoja. Viineistä kuuluisimpia ovat Barbera, Barolo, Barbaresco ja Moscato. Vähemmän tunnettuja ovat mm. Dolcetto, Freisa, Grignolino ja Brachetto.


title: Piemonte

text: Piemonte teollistui varhain ja on vauras maakunta. Torinossa ovat mm. Fiatin tehtaat ja pääkonttori.


title: Piemonte

text: Torinon suurkaupunkialue kasvoi kiivaasti 1950- ja 1960-luvuilla väestön muuttaessa Etelä-Italiasta pohjoiseen. 1980-luvulta alkaen alueelle on muuttanut paljon siirtolaisia Afrikasta ja Itä-Euroopasta. Piemontessa on väkiluvultaan Italian suurin romanialaisyhdyskunta. Italian kansallinen tilastokeskus ISTAT arvioi, että vuonna 2006 Piemontessa oli 231 611 ulkomailla syntynyttä asukasta eli 5,3 % koko alueen väestöstä.


title: Piemonte

text: Piemonten kunnat, joissa on yli 50 000 asukasta:


title: Apulia

text: Apulia (, ) on yksi Italian hallinnollisista alueista maan kaakkoisosassa Adrian- ja Joonianmerten rannikolla. Maantieteellisesti tämä alue edustaa Italian saappaan korkoa.


title: Apulia

text:
Apulian erottaa Adrianmeren vastakkaisella rannalla olevasta Albaniasta kapeimmillaan alle sata kilometriä leveä Otrantonsalmi. Alue on varsin alavaa aivan pohjoisimpia osia lukuun ottamatta.
Alueen pääkaupunki ja suurin kaupunki on Bari. Apulia koostuu viidestä maakunnasta ja yhdestä metropolikaupungista, joissa on yhteensä noin 4,1 miljoonaa asukasta:


title: Apulia

text: Muita Apulian kaupunkeja ovat muun muassa Francavilla Fontana, Manduria, Monopoli ja San Giovanni Rotondo.


title: Apulia

text: Monet merenkulkijakansat ovat vuosisatojen kuluessa pysähtyneet Apuliassa. Sitä ovat hallinneet roomalaiset, kreikkalaiset, gootit, langobardit, Bysantti, normannit, turkkilaiset ja venetsialaiset.


title: Apulia

text: Apulia liittyi Italian kuningaskuntaan 1861. Alueen rakennuskannassa näkyy aasialaisia vaikutteita menneiden hallitsijoiden ajoilta.


title: Apulia

text: Apulian osuus Italian bruttokansantuotteesta oli vuonna 2016 4,3 prosenttia. Asukasta kohden bruttokansantuote oli 64 prosenttia koko maan keskiarvosta, kolmanneksi alhaisin Calabrian ja Sisilian jälkeen (17 800 € v. 2016). Maatalouden ja palvelusektorin osuus bruttokansantuotteesta oli yli Italian keskiarvon. Teollisuus tuottaa muun muassa elintarvikkeita, tekstiilejä ja huonekaluja. Vuosina 2007–2013 Apulian talouskasvu oli nopeampaa kuin muualla Etelä-Italiassa.


title: Apulia

text: Apuliassa on kattava maantieverkko, mutta rautatiet ovat jääneet vähemmälle huomiolle etenkin alueen eteläosissa. Aluetta palvelevat moottoritiet A14 ja A16. Apuliassa on kaksi kansainvälistä lentokenttää: Karol Wojtyłan lentoasema Barissa ja Brindisin lentoasema.


title: Apulia

text: Alberobellon kivitalot ja Castel del Monten linna ovat Apulian maailmanperintökohteet.


title: Apulia

text: Apulialaiseen keittiöön kuuluvat olennaisena osana etenkin kala ja äyriäiset, korvien näköiset orecchiette-pastat sekä erilaiset vihannekset. Alueella tuotetaan runsaasti oliiviöljyä, tomaattia ja viiniä.


title: Umbria

text: Umbria on hallinnollinen alue Keski-Italian sisämaassa, Lazion, Marchen ja Toscanan naapurina. Umbria on Italian hallinnollisista alueista ainoa, jolla ei ole merenrantaa tai valtakunnallista rajaa. Siellä on vajaat 900 781 asukasta. Pääkaupunki on Perugia. Umbriassa on kaksi maakuntaa, Perugia ja Terni. Perugian maakunnassa on 59 kuntaa ja Ternin maakunnassa 33 kuntaa. Assisin kaupunki on tunnettu pyhiinvaellus- ja matkailukohteena.


title: Umbria

text: Alue on vuoristoista, korkein huippu Monte Vettore (2 476 m) on Apenniineillä. Alavimmat osat ovat Tiberjoen laaksossa Lazion rajalla. Umbrian maisemaa hallitsevat kukkuloilla sijaitsevat etruskien aikaiset ja keskiaikaiset pienet kylät. Umbrian maakunnan läpi kulkee Tiberjoki yli 200 kilometrin pituisena sekä roomalaisten vuonna 220 eaa. rakentama tie, "Via Flaminia".


title: Umbria

text: Alle kymmenen hengen pienyritykset työllistävät suuren osan umbrialaisista. Työttömyysaste Umbriassa on pienempi kuin muualla Italiassa keskimäärin. Umbrian talouden tärkeimmät osa-alueet ovat matkailu, tekstiiliteollisuus, keramiikka sekä puu- ja takorautatuotteet. Umbrian elintarviketeollisuuden tuotteita oliiviöljyn ja viinin lisäksi ovat muun muassa juustot ja lihajalosteet. Italian vuonna 2011 alkaneesta talouskriisistä huolimatta Umbrian vienti on ollut kasvussa, ennen kaikkea oliiviöljy- ja tekstiilituotannon ansiosta.


title: Umbria

text: Maatalouden osuus Umbrian kokonaistuotannosta on 2 prosenttia. Tärkeimmät maataloustuotteet ovat liha, vehnä, tupakka, öljykasvit, viinirypäleet, kananmunat ja maito. Umbriassa on suotuisat olosuhteet oliivien ja viinin viljelylle. Umbrialaiset viinit ja oliiviöljyt ovat maailmalla arvostettuja.


title: Umbria

text: Italia on maailman markkinajohtaja kašmirneuleiden valmistuksessa, ja Umbria on yksi tärkeimmistä kašmirneuleiden tuotantoalueista Italiassa.


title: Umbria

text: Umbria on tunnettu myös maailmankuuluista taidemaalareistaan. Heidän teoksiaan on nähtävillä Umbrian kirkoissa sekä taidegallerioissa, vaikka moni teos on siirretty mm. Rooman taidegallerioihin. Tärkeimipiä umbrialaisia taidemaalareita:


title: Suomen Komediateatteri

text: Suomen Komediateatteri on vuonna 1995 perustettu suomenkielinen ammattiteatteri Helsingissä.


title: Suomen Komediateatteri

text: Teatteri toimi nimellä Komediateatteri Arena vuosina 1995–2015. Tämä aiempi nimi juontui Hakaniemen Arenan talosta, jossa teatteri toimi vuosina 1995–2009. Sittemmin esityksiä on järjestetty monissa tiloissa, mm. Aleksanterin teatterissa. Monet esityksistä ovat olleet myös kiertäviä. Heinäkuusta 2018 alkaen Suomen Komediateatterin päänäyttämönä toimii Linnanmäen Peacock-teatteri.


title: Suomen Komediateatteri

text: Teatterin johtajana toimi vuosina 1995–2008 sen perustaja Ere Kokkonen. Vuonna 2010 taiteellisena johtajana jatkoi hänen tyttärensä Kiti Kokkonen. Teatterin toimitusjohtajana toimii Petteri Kallela.


title: Suomen Komediateatteri

text: Teatterin ohjelmistossa on komedioita, farsseja, musiikkinäytelmiä, lasten näytelmiä ja revyitä. Ensi-iltoja on vähintään kaksi vuodessa. Teatteri pyrkii suosimaan kotimaisia kantaesityksiä.


title: Friuli-Venezia Giulia

text: Friuli-Venezia Giulia (friuliksi "Friûl–Vignesie Julie", , ) on autonominen alue Koillis-Italiassa, Itävallan ja Slovenian rajalla. Sen pääkaupunki on Trieste. Alueella on noin 1,2 miljoonaa asukasta.


title: Friuli-Venezia Giulia

text: Alue on kauttakulkureiteillä Itä- ja Länsi-Euroopan välillä, ja siellä puhutaan italian lisäksi friulin kieltä tai murretta, saksaa ja sloveniaa. Alueen ruokakulttuuri on omintakeista, ja siellä tuotetaan muun muassa valkoviinejä ja merlot-punaviiniä.


title: Muratorin kaanon

text: Muratorin kaanon (lat. "Canon Muratorianus") eli Muratorin fragmentti (lat. "Fragmentum Muratorianum") on varhaisin tunnettu luettelo Uuden testamentin kirjoista eli varhaisin Uuden testamentin kirjojen kaanon. Se on 600-luvulta peräisin oleva latinankielisen käsikirjoituksen katkelma, josta puuttuu alku ja loppu. Sen on päätelty olevan käännös kreikankielisestä kirjoituksesta noin vuodelta 170.


title: Muratorin kaanon

text: Katkelma luettelee kaikki teokset, jotka on hyväksytty Uuden testamentin kirjojen kaanoniin niissä kirkoissa tai seurakunnissa, jotka sen kirjoittaja tunsi. Kaanon on hieman suppeampi kuin nykyinen Uuden testamentin kirjojen kokoelma, mutta mainitsee myös kirjoja, joita Uusi testamentti ei nykyään sisällä. Kaanon ei mainitse Heprealaiskirjettä, Jaakobin kirjettä, eikä Pietarin kirjeitä.


title: Muratorin kaanon

text: Katkelman löysi Milanon Biblioteca Ambrosianasta isä Ludovico Antonio Muratori (1672–1750), aikansa tunnetuin italialainen historioitsija. Hän julkaisi katkelman vuonna 1740, ja se on nimetty hänen mukaansa.


title: Muratorin kaanon

text: Alkuperäinen teksti on ajoitettu noin vuoteen 170, koska sen kirjoittaja viittaa paavi Pius I:een (paavina 142–157) juuri eläneenä:


title: Muratorin kaanon

text: Kaanonin tuntematon kirjoittaja hyväksyy neljä evankeliumia, vaikkakin kahden ensimmäisen nimet ovat kadonneet puuttuvan alun mukana — teksti alkaa maininnalla Luukkaan evankeliumista "kolmantena evankeliumeista", ja sen jälkeen mainitaan Johanneksen evankeliumi neljäntenä.


title: Muratorin kaanon

text: Evankeliumien lisäksi kirjoittaja hyväksyy Apostolien teot ja 13 apostoli Paavalin kirjettä, mutta ei Kirjettä heprealaisille. Kirjoittaja pitää Paavalin nimissä Laodikean ("Laodikealaiskirje") ja Aleksandrian ("Aleksandrialaiskirje") seurakunnille lähetettyjä kirjeitä väärennöksinä.


title: Muratorin kaanon

text: Kirjoittaja hyväksyy myös Juudaksen kirjeen sekä sanoo, että kaksi kirjettä "jotka kantavat Johanneksen nimeä luetaan mukaan katolisessa kirkossa; niin myös "Viisauden kirja", jonka Salomon ystävät kirjoittivat hänen kunniakseen". Johanneksen kahta kirjettä ei kuitenkaan identifioida tarkemmin — Uusi testamentti sisältää kolme Johanneksen nimiin laitettua kirjettä. "Pietarin ilmestys" mainitaan kirjana, jota "jotkut meistä eivät salli luettavan kirkossa".


title: Muratorin kaanon

text: Kirjoittaja ei mainitse nykyisessä Uudessa testamentissa olevia Pietarin kahta kirjettä eikä Jaakobin kirjettä. Huomiota herättävää on erityisesti Ensimmäisen Pietarin kirjeen puuttuminen kaanonista, sillä se oli hyväksytty aidoksi ja arvostettu jo useissa kirjoitusajankohtaa varhaisempien apostolisten isien kirjoituksissa.


title: Muratorin kaanon

text: Kaanon kokonaisuudessaan:Muratorin kaanonin teksti:


title: Muratorin kaanon

text: Muuta:


title: Trentino-Etelä-Tiroli

text: Trentino-Etelä-Tiroli (, , ladiniksi "Region Autonóma Trentin-Südtirol") on autonominen alue Pohjois-Italiassa. Alueen pääkaupunki on Trento. Asukkaita on hiukan yli miljoona.


title: Trentino-Etelä-Tiroli

text: Alue on vuoristoista, sillä se sijaitsee pääosin Alppien alueella. Matalin sola Alppien yli, Brennersola, on Italian ja Itävallan rajalla, alueen pohjoisrajalla.


title: Trentino-Etelä-Tiroli

text: Trentino-Etelä-Tiroli koostuu kahdesta hallinnollisesta osasta, Trenton ja Etelä-Tirolin maakunnista. Trenton maakunta kansallisuudeltaan italialainen. Etelä-Tiroli on pääosin itävaltalainen ja saksankielinen. Etelä-Tiroli oli osa Itävalta-Unkaria vuoteen 1919 asti.


title: Trentino-Etelä-Tiroli

text: Trentino-Etelä-Tiroli on Italian vaurainta aluetta. Sen bruttokansantuote asukasta kohden vuodessa on 38 800 €, 140 prosenttia maan keskiarvosta (2016).


title: Trentino-Etelä-Tiroli

text: Trentino-Etelä-Tirolin laaksoissa tuotetaan viiniä, hedelmiä, maitotuotteita ja sahatavaraa. Alue on vesivoiman viejä. Teollisuus ja matkailu, erityisesti hiihtokeskukset, ovat kasvavia tulonlähteitä.


title: Bradford

text: Bradford on 523 000 asukkaan kaupunki Pohjois-Englannissa, West Yorkshiren metropolikreivikunnassa. Sen nimi tulee sanoista "broad ford," "leveä kahlaamo". Se on ollut villateollisuuden keskuspaikka, joka nousi kukoistukseen teollisen vallankumouksen myötä, mutta vaikka tekstiiliteollisuus on siirtynyt halvemman työvoiman maihin, Bradford ei ole näivettynyt, vaan siirtynyt muihin teollisuuden lajeihin.


title: Bradford

text: Bradfordin ympäristö on nummialuetta ja tunnettu Brontën siskosten Charlotte, Emily ja Anne Brontën romaaneista.


title: Bradford

text: Bradfordin yliopisto aloitti teknisenä oppilaitoksena 1882. Yliopiston statuksen se sai 1966. Nykyisin yliopistossa on yli 10 000 opiskelijaa.


title: Clarion (ohjelmointikieli)

text: Clarion on tietokantasuuntautunut ohjelmointikieli Microsoft Windows -alustalle. Pääasiallisena työkaluna toimii samanniminen kehitin, joka tekee suurimman osan sovellusten peruslogiikasta ns. template-pohjien eli lähdekoodin generoimisen määräävien mallipohjien perusteella. Sovelluskehityksessä voi siten keskittyä keskeisen toiminnallisuuden kehittämiseen.


title: Clarion (ohjelmointikieli)

text: Clarionia ylläpitää ja kehittää Softvelocity Inc., joka toimii Clarionin alun perin kehittäneen TopSpeed Corporationin työn pohjalta.


title: Clarion (ohjelmointikieli)

text: Clarion-kehitin tukee natiivisti yleisimpiä SQL-variantteja, kuten Microsoft SQL, Oracle, IBM DB2, sekä ODBC-rajapinnan avulla melkein mitä vain kantoja (kuten MySQL, Firebird). Clarionin omia tietokantaformaatteja ovat tiedostopohjaiset (ISAM) Topspeed- sekä Clarion-kannat.


title: Clarion (ohjelmointikieli)

text: Kehittimestä on tarjolla kalliimpi ja enemmän ominaisuuksia sisältävä Enterprise Edition sekä perusominaisuudet sisältävä Professional Edition. Myös akateeminen versio on saatavilla suoraan Softvelocityltä hankittaessa.


title: Clarion (ohjelmointikieli)

text: Kehittimen toimintaa laajentavia kirjastoja ja templateja tarjoavat useat yritykset. Esimerkiksi näyttöjen kustomointiin, raportointiin ja kommunikointiin (TCP/IP-pohjaiset protokollat, sarjaliitännät jne.) on tarjolla runsaasti lisätyökaluja.


title: Clarion (ohjelmointikieli)

text: Normaali Clarion-sovellus koostuu tietokannan kuvaavasta Data dictionarysta (.dct), jossa kuvataan käytettävät taulut sekä taulujen kenttiä vastaavien käyttöliittymäkontrollien ominaisuudet. Varsinainen lähdekielinen sisältö on application-tiedostossa (.app). Tämän käännöksen yhteydessä kehitin generoi lähdekoodin, kääntää objektitiedostoiksi ja linkittää ne Win32 EXE/DLL/LIB-tiedostoiksi, joita voidaan siis ajaa normaaleina Windows-sovelluksina Win32 -alustalla. Clarion-sovellukset voivat myös hyödyntää useimpia muilla työkaluilla tehtyjä ohjelmakirjastoja, kuten DLL tai ActiveX/COM-kirjastoja.


title: Clarion (ohjelmointikieli)

text: Myös täysin käsin kirjoitettuja lähdekielisiä ohjelmia on mahdollista tehdä.


title: Clarion (ohjelmointikieli)

text: Clarionin syntaksi muistuttaa hieman BASICia, Pascalia ja Cobolia.


title: Clarion (ohjelmointikieli)

text: Clarionissa on mahdollista käyttää sekä proseduraalista että olio-pohjaista lähestymistapaa. Enemmän oliopohjaisuuteen painottuu kehittimen ABC-templateketju, kun taas perinteikkäämpi malli on Clarion-templateketju (ns. Legacy).


title: Clarion (ohjelmointikieli)

text: Pelkistetty esimerkki ohjelmasta (hello.clw):


title: Clarion (ohjelmointikieli)

text: Tavallisempi Clarion-ohjelma koostuu ikkunasta ja siinä ajettavasta tapahtumat käsittelevästä Accept-silmukasta:


title: Clarion (ohjelmointikieli)

text: Nykyinen tuotantoversio Clarionista on C9.1.11139 (kesä 2014). Aiemmat Windows-versiot ovat 6.X, 5.5, 5.0, 4, CW (Clarion for Windows) 2.0 ja CW 1.5. Sitä aiemmat versiot olivat DOS-pohjaisia: ensimmäinen Clarion-kehittimen versio julkaistiin jo vuonna 1986. DOS-versio oli Suomessakin varsin suosittu pienten tietokantasovellusten tekoon.